cyanic-selkie/wikianc huggingface dataset:
朝鮮國
山川
寒溪山︰在江原道麟蹄縣東五十里，山上有城有川，自城中流出，即成瀑布，而下懸流數百尺，望之如白虹垂天. 自圓通驛而東，左右皆大山洞府，深邃谿水縱橫，而渡者三十六，樹木如簀，上竦雲霄，旁無橫枝，松柏尢高，不見其巔. 又其南峰作絕壁，其高千仞，奇怪莫狀，禽鳥不能飛度. 其下清泉，觸岩成潭，盤石平衍可坐. 又東數里，洞口甚狹，細徑緣岩，竅穴谽谺，峰巒峭拔，如龍拏虎攫，如累層臺者無數. 其形勝甲於嶺西.
祥雲亭︰在江原道，傍海，有長松連十里，蒼翠成陰仰不見白日，松間無雜卉，惟有躑躅盛開，爛如紅錦.
叢石亭︰在江原道通州郡北，有數十石柱高可八九丈，離立海中石皆六稜如削，玉方直平如中繩墨者凡四據，亭在海岸，臨叢石故名，諺傳新羅、述郎南、郎永、郎安、祥遊賞于此，號稱四仙.
嶺南樓︰在慶尚道密陽府館東山腰，倚郭而構，三面敞豁，登覽曠然. 下有長江，江外有大野，野有栗林，蒼翠，極目江流，屈曲蜿蜒而長，隱見長林間，虹明繡錯，殆非人境. 其勝覽為嶺南第一. 東有望湖堂，西有臨鏡軒，皆極灑落，萬波息笛. 新羅神文王時，東海中有小山，浮水隨波往來. 王異之，泛海入其山上，有一竿竹，命作笛，吹此笛，則兵退. 病愈，旱雨，雨晴，風定，波平，號萬波息笛，歷代寶之. 至孝昭王，加號萬萬波波息笛. 今亡矣.
井田︰在平壤府外，城內箕子區畫井田，遺跡宛然.
春秋時代
春秋，得名於孔子《春秋》一書. 春秋之世，始「西戎犬戎與申侯伐周，殺幽王驪山下」 ，鎬京大亂，平王東遷洛邑. 護平王者，領地百里，王畿僅數里，惟王獨尊，猶不復在. 諸侯兼併相篡弒，禮崩樂壞，時局動蕩，戰禍不息，時數百年，復入戰國之世.
周室衰微
春秋之時，周室衰微，列國兼併，無力息止，依春秋五彊諸侯「尊周室，攘夷狄，禁篡弒，抑兼併」. 失共主之威，諸侯進犯，故「（楚莊王）問鼎之輕重者有之，（鄭莊公）射王中肩者有之」.
諸侯兼併
據《荀子》所述，周公旦封國七十有一. 至西周末，率土之濱，封國數百. 春秋一代，「諸侯彊併弱，齊、楚、秦、晉始大」 ，列國兼併，齊併國三十五，楚併國三十六，晉併國二十. 戰國之初，僅餘七雄.
宗族篡弒
據《史記》所述，春秋之世，宗族篡弒「三十六起」. 諸如周惠王欲併諸侯國，五大夫反對，謀集衛國兵力攻迫王京，惠王奔走；齊桓公崩殂，宗族諸子相殺爭位，原太子奔走異地；宋成公十一年，楚太子商臣弒其父成王而代立.
都城興起
春秋之時，列國貿易日頻，都城積萬金而始大. 「魯國曲阜，城邑方十公里；齊國臨淄，城邑方二十公里. 」
始行郡縣
春秋列國，齊楚秦晉，兼併四方，行郡縣，代封建. 「郡」為屯兵之地，「縣」為民居之地.
始行法治
西周之時，以禮樂、宗法治國. 及至春秋，王命不行，禮崩樂壞，各地諸侯以法治民，遂有鄭國子產鑄書立法之事.
列國變法日盛
春秋列國兼併，戰禍不息，諸國變法，以圖長治久安，故有齊桓公任管仲明修內政、楚莊王厲行集權之策.
春秋五霸
春秋五霸，春秋五彊諸侯王也. 五霸之名，眾說紛紜. 《孟子》曰五霸乃「夏昆吾氏、商大彭氏、豕韋氏、周齊桓公、晉文公」；《荀子》云「齊桓公、晉文公、楚莊王、吳闔閭、越勾踐」；《漢書》言「齊桓公、晉文公、吳夫差、宋襄公、秦穆公」；常聞道︰「齊桓公、晉文公、宋襄公、秦穆公、楚莊王」.
諸葛竦
諸葛竦者，吳琅邪陽都人，恪子也.
恪為大將軍，吳大帝權封竦長水校尉.
恪誅後，孫峻遣騎督承追斬竦於白都.
諸葛綽
諸葛綽者，吳琅邪陽都人，恪長子也.
恪為大將軍，吳大帝權封綽騎都尉.
綽與魯王孫霸往來，權遣付恪，令更教誨. 恪將其鴆殺之.
蝟
蝟者，獸也，小耳，似鼠而毛刺大者如小㹠，小者如瓜，腳短，前尾長寸餘，蒼白色，見人則藏面腹下，貟輥如栗房，性極獰鈍，物少犯近，攢毛外刺，不可搏執.
見鵲則仰腹受啄，中其矢輒爛，或惡鵲聲，故反腹令啄，欲掩取之，猶蚌鷸耳，非有畏也. 今人以蝟皮理絲之紕纇者，其皮與山枳鼠皮毛相似，枳鼠毛端兩岐為別.
名
蝟者，篆文象形，頭足似鼠，故有蝟鼠之名. 蝟皮治胃逆，開胃氣有功. 其字從蟲從胃，深有理焉.
諸葛建
諸葛建字起岑，吳琅邪陽都人，恪少子也.
恪為大將軍，吳大帝權封建步兵校尉.
建聞恪誅，車載其母而定. 建得渡江，欲北走曹魏，行數千里，為孫峻追兵所逮.
史塔克家族
史塔克家族 ，美利堅文學《冰與火之歌》虛構家族也，小說家喬治·馬丁撰之. 公元二零一一年，HBO公司以原著改電視而映，名曰《權力之遊戲》.
主角
分類:美國小說 分類:美國電視劇
孫恩
孫恩者，吳吳郡富春人，丞相綝弟也.
綝以孫亮親政，甚懼，還建業，稱疾不朝. 乃使弟武衛將軍恩與干、闓分屯諸營，欲以專朝自固.
孫休即位，封恩御史大夫、衛將軍、縣侯. 綝一門五侯，皆典禁兵，權傾人主，吳國未嘗有也. 及休戮綝，恩遂見誅.
富田真由刺傷案
富田真由刺傷案，日本稱小金井踵者殺人不遂案，發於二〇一六年五月二十一日.
富田真由，日本之歌者也，時年二十. 其傾慕者，巖崎友宏，時年二十七，贈禮于富田，富田拒之. 巖崎怒，于推特書以仇論，稱欲殺之.
富田懼，報警，警不以為意.
襲擊
二〇一六年五月二十一日，日本東京小金井，音樂會表演處前，巖崎質責富田，未果，待富田反侧，巖崎以約八厘米刀从背向富田胸颈刺六十一回.
貂
貂者，鼠屬，大而黃黑，好在木上，亦謂之栗鼠，其尾特大. 其皮燠於狐貉，取以為帽，得風則煖，其毛拂面如焰. 朔地苦寒，人以其皮溫額，後代效之，因以金璫飾首，前插貂尾，至漢因焉.
漢之侍中、常侍，武冠加黃金璫，附蟬為文，貂尾為飾. 始於趙. 武靈王效胡服，以金璫飾首，前插貂尾為貴職. 秦滅趙，以其君冠賜近臣. 應劭以為金取堅剛，百鍊不耗，蟬居高飲潔，口在腋下，貂內勁悍而外溫潤，此因物生義也. 徐廣以為蟬取清高，飲露而不食；貂紫蔚采潤，而文采不彰灼. 而胡廣以為北方寒涼，本以皮暖額，附施於冠，遂成首飾，則廣之說是也.
古高麗有貂帽豹裘，冬溫夏涼，利以入水，纔出岸，振迅之則乾雪著其上則消. 又北方往往黃塵眯人眼，以袖拭目則塵去，古亦以為裘. 趙王資蘇秦貂裘黃金，使說秦王破關中之橫書十上而說不行. 黑貂之裘敝，黃金百斤盡，是亦起於趙也.
分布
今遼東、高麗及女真、韃靼諸國皆有之.
聶友
聶友字文悌，漢豫章人也. 初任丹楊太守. 吳太傅諸葛恪數出軍攻曹魏. 諸大臣同辭諫恪，恪不聽. 友素與恪善，乃以書諫之. 恪答曰：「足下雖有自然之理，然未見大數. 熟省此論，可以開悟矣. 」於是違眾出軍，大發州郡二十萬眾，百姓騷動，大失人心.
恪伏誅，孫峻忌友. 欲以為鬱林太守，友發病憂死，時年卅三.
趙承亮
樂平郡王趙承亮，北宋宗室，魏王廷美之孫，廣陵郡王德雍之子.
傳
徐國公承簡既薨，承亮襲封昌國公.
神宗立，拜感德軍節度使，改封榮.
熙寧二年，詔宣祖、太祖、太宗之子，皆擇其後一人為宗，世世封公，以奉其祀，不以服屬盡故殺其恩禮. 三年，太常禮院言：「本朝近制，諸王之後，皆用本宮最長一人封公繼襲. 去年詔祖宗之子皆擇其後一人為宗，世世封公，即與舊制有異. 按禮文，諸王、公、侯、伯、子、男，皆子孫承嫡者傳襲. 若無嫡子及有罪疾，立嫡孫；無嫡孫，以次立嫡子同母弟；無母弟，立庶子；無庶子，立嫡孫同母弟；無母弟，立庶孫. 曾孫以下準此. 合依禮令，傳嫡襲封. 」詔可.
乃以承亮為秦國公，以奉秦王廷美之祀.
四年，薨，贈樂平郡王，諡曰恭靜.
子克愉嗣. 克愉薨，子叔牙嗣. 元符三年，改今封.
父
趙德雍
弟
趙承睦
引據
《宋史·卷二百四十四·列傳第三》
分類:宋列傳
名
界說
英文：Idea；Notion；Concept.
袁天罡
袁天罡者，益州成都人也. 仕隋為鹽官令. 在洛陽，與杜淹、王珪、韋挺遊，天罡謂淹曰：「公蘭臺、學堂全且博，將以文章顯. 」謂珪「法令成，天地相臨，不十年官五品」；謂挺「面如虎，當以武處官」；「然三君久皆得譴，吾且見之」. 淹以侍御史入天策為學士，珪太子中允，挺善隱太子，薦為左衛率. 武德中，俱以事流雋州，見天罡，曰：「公等終且貴. 杜位三品，難與言壽，王、韋亦三品，後於杜而壽過之，但晚節皆困. 」見竇軌曰：「君伏犀貫玉枕，輔角完起，十年且顯，立功其在梁、益間邪！」軌後為益州行臺仆射，天罡復曰：「赤脈幹瞳，方語而浮赤入大宅，公為將必多殺，願自戒. 」軌果坐事見召. 天罡曰：「公毋憂，右輔澤而動，不久必還. 」果還為都督.
貞觀初，太宗召見曰：「古有君平，朕今得爾，何如？」對曰：「彼不逢時，臣固勝之. 」武後之幼，天罡見其母曰：「夫人法生貴子. 」乃見二子元慶、元爽，曰：「官三品，保家主也. 」見韓國夫人，曰：「此女貴而不利夫. 」後最幼，姆抱以見，紿以男，天罡視其步與目，驚曰：「龍瞳鳳頸，極貴驗也；若為女，當作天子. 」帝在九成宮，令視岑文本，曰：「學堂瑩夷，眉過目，故文章振天下. 首生骨未成，自前而視，法三品. 肉不稱骨，非壽兆也. 」張行成、馬周見，曰：「馬君伏犀貫腦，背若有負，貴驗也. 近古君臣相遇未有及公者. 然面澤赤而耳無根，後骨不隆，壽不長也. 張晚得官，終位宰相. 」其術精類如此. 十九年，高士廉與之曰：「君終作何官？」謝曰：「仆及夏四月，數既盡. 」如期以火山令卒.
妃妃智
妃妃智，大韓民國樂班，立於二〇二二年二月九日.
由三位大韓民國歌姬銀河、信飛及嚴智所成.
議報
縮圖|148x148像素 議報者，美利堅民報也. 版有二，漢文、英文. 西元二千年，志士楊建利肇創，以弘華夏民主大業為己任. 分類:美國藝文
界說
予界說之法有多，如：
分類:哲學
耿炳文
耿炳文，濠人. 父君用，從明太祖渡江，積功為管軍總管. 援宜興，與張士誠兵爭柵，力戰死. 炳文襲職，領其軍. 取廣德，進攻長興，敗士誠將趙打虎，獲戰船三百余艘，擒其守將李福安等，遂克長興. 長興據太湖口，陸通廣德，與宣、歙接壤，為江、浙門戶. 太祖既得其地，大喜，改為長安州，立永興翼元帥府，以炳文為總兵都元帥，守之. 溫祥卿者，多智數. 避亂來歸，炳文引入幕府，畫守御計甚悉. 張士誠左丞潘元明、元帥嚴再興帥師來爭. 炳文奮擊，大敗去. 久之，士誠復遣司徒李伯升帥眾十萬，水陸進攻. 城中兵七千，太祖患之，命陳德、華高、費聚往援. 伯升夜劫營，諸將皆潰. 炳文嬰城固守，攻甚急，隨方御之，不解甲者月余. 常遇春復帥援兵至，伯升棄營遁，追斬五千余人. 其明年，改永興翼元帥府為永興衛親軍指揮使司，以炳文為使. 已而士誠大發兵，遣其弟士信復來爭. 炳文又敗之，獲其元帥宋興祖. 士信憤甚，益兵圍城. 炳文與費聚出戰，又大敗之. 長興為士誠必爭地，炳文拒守凡十年，以寡御眾，大小數十戰，戰無不勝，士誠迄不得逞. 大軍伐士誠，炳文將所部克湖州，圍平江. 吳平，進大都督府僉事.
從征中原，克山東沂、嶧諸州. 下汴梁，徇河南，扈駕北巡. 已，又從常遇春取大同，克晉、冀. 從大將軍徐達征陝西，走李思齊、張思道，即鎮其地. 浚涇陽洪渠十萬余丈，民賴其利. 尋拜秦王左相都督僉事.
洪武三年，封長興侯，食祿千五百石，予世券. 十四年，從大將軍出塞，破元平章乃兒不花於北黃河. 十九年從潁國公傅友德征雲南，討平曲靖蠻. 二十一年從永昌侯藍玉北征，至捕魚兒海. 二十五年，率兵平陝西徽州妖人之亂. 三十年以征西將軍擒蜀寇高福興，俘三千人.
始，炳文守長興，功最高，太祖榜列功臣，以炳文附大將軍達為一等. 及洪武末年，諸公、侯且盡，存者惟炳文及武定侯郭英二人. 而炳文以元功宿將，為朝廷所倚重.
建文元年，燕王朱棣兵起. 惠帝命炳文為大將軍，帥副將軍李堅、寧忠北伐，時年六十有五矣. 兵號三十萬，至者惟十三萬，八月次真定，分營滹沱河南北. 都督徐凱軍河間，潘忠、楊松駐鄚州，先鋒九千人駐雄縣. 值中秋，不設備，為燕王所襲，九千人皆死. 忠等來援，過月漾橋，伏發水中. 忠、松俱被執，不屈死. 鄚州陷. 而炳文部將張保者降燕，備告南軍虛實. 燕王縱保歸，使張雄、鄚敗狀，謂：「北軍且至. 」於是炳文移軍盡渡河，並力當敵. 軍甫移，燕兵驟至，循城蹴擊. 炳文軍不得成列，敗入城. 爭門，門塞，蹈藉死者不可數計.
燕兵遂圍城，炳文眾尚十萬，堅守不出. 燕王知炳文老將，未易下，越三日，解圍還. 而帝驟聞炳文敗，憂甚. 太常卿黃子澄遂薦李景隆為大將軍，乘傳代炳文. 比至軍，燕師已先一日去. 炳文歸，景隆代將，竟至於敗. 燕王稱帝之明年，刑部尚書鄭賜、都御史陳瑛劾炳文衣服器皿有龍鳳飾，玉帶用紅鞓，僭妄不道. 炳文懼，自殺.
分類:明列傳
張先
張先字子野，宋烏程人. 康定進士，知吳江縣. 詩格清麗，尤長于樂府. 有「雲破月來花弄影」「浮萍破處見山影」「隔墻送過鞦韆影」之句，時號張三影. 李公擇守吳興，招子野軰，集于郡圃，為六客之㑹. 晚嵗優游鄉里，常放舟釣魚為樂. 仕至都官郎中. 年八十九卒.
孫綝
吳永寧侯孫綝字子通，吳吳郡富春人，靜曾孫也.
綝始為偏將軍. 待堂兄孫峻死，為侍中、武衛將軍，領中外諸軍事，總攬朝政. 呂據聞之大恐，與諸督將連名，共表薦滕胤為丞相，欲同胤廢綝. 綝聞之，遣孫慮、文欽、劉纂、唐咨等合眾擊據. 胤召典軍楊崇、將軍孫咨，告以綝為亂. 綝表胤反，使劉丞率兵急攻胤. 其兵遂殺胤及將士數十人，夷胤三族.
綝遷大將軍，假節，封永寧侯，傲慢無禮. 孫慮怒，與將軍王惇謀殺綝. 綝殺惇，慮服藥死.
綝以孫亮親政，甚懼，還建業，稱疾不朝. 乃築室於朱雀橋南，使弟孫據、孫恩、孫干、孫闓分屯諸營. 亮嫌綝，乃令朱熊、朱損誅綝. 綝乃令丁奉殺熊、損. 亮遂與公主魯班、太常全尚、將軍劉承議誅綝. 亮妃以其謀告綝. 綝率眾夜襲全尚，遣弟恩殺劉承，遂圍宮. 使光祿勳盂宗廢亮，諸人皆驚. 綝遣中書郎李祟奪玉璽. 尚書桓彝不從，即殺之. 典軍施正勸綝立琅邪王孫休，綝從之. 遣宗正楷奉書於休.
綝侮慢民神，燒伍子胥廟，又壞浮屠祠，斬道人. 休既即位，綝上疏休，假表忠心. 休慰之，下詔加綝為丞相. 綝一門五侯，皆典禁兵，權傾人主，吳國朝臣未嘗有也.
綝奉酒與休，休不受，綝遂口出怨言. 左將軍張布將其告休，休惡之，但恐其有變，便將告綝反者付綝.
大夫魏邈、施朔等告休綝久後必反. 休密問張布，布遂與丁奉設宴謀殺綝.
宴中，綝見其府起火，慾離席，奉、布左右縛之. 綝叩首曰：「願徙交州. 」休曰：「卿何以不徙滕胤、呂據？」遂斬之，夷三族. 綝死時年二十八.
休又下詔曰：「諸葛恪、滕胤、呂據蓋以無罪為峻、綝兄弟所見殘害，可為痛心，促皆改葬，各為祭奠. 其罹恪等事見遠徙者，一切召還. 」
公共關係
公共關係，簡稱公關，或謂公眾關係，斯二者其實一也，皆言主司與公眾之通流. 其學亦新興於中國，設諸大專、本科，極于碩士. 其界說也繁. 多謂民群部勒之交通公眾而使聞之、知之、曉之、美之，助成其盛名.
主體
其主體乃民群部勒也. 然或為小己，如名流之求利者，非以自然人之身，社會人也.
客體
公共關係又作公眾關係，以其所事公眾也. 欲善其事，必先通其所事. 公眾有別於羣衆，非泛指民群之眾，亦非一行一業之徒. 其所事者，與部勒相干者也.
分類:群學
比量
夫比量，由推理而致知者也. 本質同墨學之說知，亦同泰西哲學之理性認識.
解說
章炳麟《諸子學略說》：「五官感覺，惟是現量，故曰『五官簿之而不知. 』心能知覺，兼有非量、比量. 初知覺時，猶未安立名言，故曰『心徵之而無說. 』」 《墨子·經說上》：「知，传受之，聞也. 方不障，說也. 身觀焉，親也. 」 《墨子·經說下》：「夫名以所明正所不智，不以所不智疑所明. 若以尺度所不智長. 外，亲智也；室中，说智也. 」
五比量
五比量，即比量五法.
參見
分類:哲學
酒私風雲
酒私風雲 ，又譯濱海帝國、大西洋帝國，美利堅影戲也，劇作家特倫斯·溫特撰之. 公元二零一零年，HBO公司以原著改電視而映，至二零一四年劇終，凡五部.
人物
分類:美國小說 分類:美國電視劇
禪讓
禪讓，禪位賢德之人也. 始於堯舜，時人心尚古，天下聞而美之. 然後世多以其名篡位，去真義甚遠. 禪位於宗室，曰內禪. 禪位於外姓，曰外禪. 外禪常致更朝換代，內禪弗致.
傳說
古之禪讓止乎禹，迨禹崩，子啟繼之，為夏朝.
史
王朝更替，多以禪讓之名，而行篡位之實. 權臣當國，迫帝遜位，又恐名之不正，難成其事，故行此耳. 茲列如下：
嚴世蕃
嚴世蕃，嚴嵩之子也. 短項肥體，眇一目，由父任入仕. 以築京師外城勞，由太常卿進工部左侍郎，仍掌尚寶司事. 剽悍陰賊，席父寵，招權利無厭. 然頗通國典，曉暢時務. 嘗謂天下才，惟己與陸炳、楊博為三. 炳死，益自負. 嵩耄昏，且旦夕直西內，諸司白事，輒曰：「以質東樓. 」東樓，世蕃別號也. 朝事一委世蕃，九卿以下浹日不得見，或停至暮而遣之. 士大夫側目屏息，不肖者奔走其門，筐篚相望於道. 世蕃熟諳中外官饒瘠險易，責賄多寡，毫髮不能匿. 其治第京師，連三四坊，堰水為塘數十畝，羅珍禽奇樹其中，日擁賓客縱倡樂，雖大僚或父執，虐之酒，不困不已. 居母喪亦然. 好古尊彝、奇器、書畫，趙文華、鄢懋卿、胡宗憲之屬，所到輒輦致之，或索之富人，必得然後已. 被應龍劾戍雷州，未至而返，益大治園亭. 其監工奴見袁州推官郭諫臣，不為起. 御史林潤嘗劾懋卿，懼相報，因與諫臣謀發其罪，且及冤殺楊繼盛、沈練狀. 世蕃喜，謂其黨曰：「無恐，獄且解. 」法司黃光升等以讞詞白徐階，階曰：「諸公欲生之乎？」僉曰：「必欲死之. 」曰：「若是，適所以生之也. 夫楊、沈之獄，嵩皆巧取上旨. 今顯及之，是彰上過也. 必如是，諸君且不測，嚴公子騎款段出都門矣. 」為手削其草，獨按龍文與汪直姻舊，為交通賄世蕃乞官. 世蕃用彭孔言，以南昌倉地有王氣，取以治第，制擬王者. 又結宗人典楧陰伺非常，多聚亡命. 龍文又招直餘黨五百人，謀為世蕃外投日本，先所發遣世蕃班頭牛信，亦自山海衛棄伍北走，誘致外兵，共相回應. 即日令光升等疾書奏之. 世蕃聞，詫曰：「死矣. 」遂斬於市. 籍其家，黃金可三萬餘兩，白金二百萬餘兩，他珍寶服玩所值又數百萬.
濁雙唇塞音
浊雙唇塞音，輔音之屬也. 其萬國音標字為，拓展音標字作.
諸語
世界諸語多有此音，下舉數例，不一而足.
安曼
安曼，約旦之都. 於該國北部，口約二百八十萬人，歷時數朝.
參
分類:中東史
益州
益州刺史部位巴蜀之地，西南山中也. 號天府之國.
地理
蜀路有錦江之險，地連劍閣之雄. 北抵祁山，東鄰荊州，南撫諸蠻國，縱橫三萬餘里. 田肥地美，歲無水旱之憂. 所產之物，阜如山積.
資源
益州富鐵、錫、銅、銀、金、鉛等金屬. 又出蜀錦、丹等.
郡縣
益州轄九郡：漢中郡、巴郡、廣漢郡、蜀郡、犍為郡、牂牁郡、越巂郡、益州郡、永昌郡，及三屬國：廣漢屬國、蜀郡屬國、犍為屬國.
各朝代
後漢之時，益州轄九郡及三屬國.
後漢末，劉焉、劉璋父子據益州，而後劉備奪之，建國蜀漢.
風土
蜀地雞鳴犬吠相聞，市井閭閻不斷，國富民豐.
據
[[category:州]]
雲堇
雲堇財屯之開闔扇為戲《原神》之虛構宿關，度支兩年之一月五日新之《原神》五分兩本「飛彩鐫」，而上線. 雲堇財乃戲中虛構國璃月，言「瑀月戲」，曰：「雲翰社」之當家兼名角. 雲堇財中文和為賀文瀟瀟，日文合音為小岩井飛鳥， 韓文協音史文英， 英合音朱蒂·愛麗絲·李， 雲堇財生瑀月戲以對揚.
雲堇財卿規，京優倡也，和組願透雲堇財傳董華古相戲曲，起人心於戲曲，故米哈遊於中文之外，本留楊揚和上觀. 五里分零七本戲疏，雲堇財以京劇戲曲《神女劈觀》四方玩家游中華戲曲，特原得一番戲曲和樂器連一級，對《神女散觀》二作. 中國媒悠悠徐步，以為自反有浮亟，暨南大學產論院副院長者陳偉以為：「凡棲文牘」之說.
更始
更始者，漢更始帝之年號也. 時三年.
高拱
高拱，字肅卿，河南新鄭人也. 嘉靖二十年進士，選庶吉士. 逾年，授編修. 穆宗居裕邸，出閣請讀，拱與檢討陳以勤併為侍講. 世宗諱言立太子，而景王未之國，中外危疑. 拱侍裕邸九年，啟王益敦孝謹，敷陳剴切. 王甚重之，手書「懷賢忠貞」字賜焉. 累遷侍講學士.
嚴嵩、徐階遞當國，以拱他日當得重，薦之世宗. 拜太常卿，掌國子監祭酒事. 四十一年，擢禮部左侍郎. 尋改吏部，兼學士，掌詹事府事. 進禮部尚書，召入直廬. 撰齋詞，賜飛魚服. 四十五年，拜文淵閣大學士，與郭樸同入閣. 拱與樸皆階所薦也. 世宗居西苑，閣臣直廬在苑中. 拱未有子，移家近直廬，時竊出. 一日，帝不豫，誤傳非常，拱遽移具出. 始階甚親拱，引入直. 拱驟貴，負氣頗忤階. 給事中胡應嘉，階鄉人也，以劾拱姻親自危. 且瞷階方與拱郤，遂劾拱不守直廬，移器用於外. 世宗病，勿省也. 拱疑應嘉受階指，大憾之.
穆宗即位，進少保兼太子太保. 階雖為首輔，而拱自以帝舊臣，數與之抗，樸復助之，階漸不能堪. 而是時以勤與張居正皆入閣，居正亦侍裕邸講. 階草遺詔，獨與居正計，拱心彌不平. 會議登極賞軍及請上裁去留大臣事，階悉不從拱議，嫌益深. 應嘉掌吏科，佐部院考察，事將竣，忽有所論救. 帝責其牴牾，下閣臣議罰. 樸奮然曰：「應嘉無人臣禮，當編氓. 」階旁睨拱，見拱方怒，勉從之. 言路謂拱以私怨逐應嘉，交章劾之. 給事中歐陽一敬劾拱尤力. 階於拱辯疏，擬旨慰留，而不甚譴言者. 拱益怒，相與忿詆閣中. 御史齊康為拱劾階，康坐黜. 於是言路論拱者無虛日，南京科道至拾遺及之. 拱不自安，乞歸，遂以少傅兼太子太傅、尚書、大學士養病去. 隆慶元年五月也. 拱以舊學蒙眷注，性強直自遂，頗快恩怨，卒不安其位去. 既而階亦乞歸.
三年冬，帝召拱以大學士兼掌吏部事. 拱乃盡反階所為，凡先朝得罪諸臣以遺詔錄用贈恤者，一切報罷. 且上疏極論之曰：「《明倫大典》頒示已久. 今議事之臣假托詔旨，凡議禮得罪者悉從褒顯，將使獻皇在廟之靈何以為享？先帝在天之靈何以為心？而陛下歲時入廟，亦何以對越二聖？臣以為未可. 」帝深然之. 法司坐方士王金等子弒父律. 拱覆上疏曰：「人君隕於非命，不得正終，其名至不美. 先帝臨御四十五載，得歲六十有餘. 末年抱病，經歲上賓，壽考令終，曾無暴遽. 今謂先帝為王金所害，誣以不得正終，天下後世視先帝為何如主？乞下法司改議. 」帝復然拱言，命減戍. 拱之再出，專與階修郤，所論皆欲以中階重其罪. 賴帝仁柔，弗之竟也. 階子弟頗橫鄉里. 拱以前知府蔡國熙為監司，簿錄其諸子，皆編戍. 所以扼階者，無不至. 逮拱去位，乃得解.
拱練習政體，負經濟才，所建白皆可行. 其在吏部，欲遍識人才，授諸司以籍，使署賢否，志里姓氏，月要而歲會之. 倉卒舉用，皆得其人. 又以時方憂邊事，請增置兵部侍郎，以儲總督之選. 由侍郎而總督，由總督而本兵，中外更番，邊材自裕. 又以兵者專門之學，非素習不可應卒. 儲養本兵，當自兵部司屬始. 宜慎選司屬，多得智謀才力曉暢軍旅者，久而任之，勿遷他曹. 他日邊方兵備督撫之選，皆於是取之. 更各取邊地之人以備司屬，如銓司分省故事，則題覆情形可無扞格，並重其賞罰以鼓勵之. 凡邊地有司，其責頗重，不宜付雜流及遷謫者. 皆報可，著為令. 拱又奏請科貢與進士並用，勿循資格. 其在部考察，多所參伍，不盡憑文書為黜陟，亦不拘人數多寡，黜者必告以故，使眾咸服. 古田瑤賊亂，用殷正茂總督兩廣. 曰：「是雖貪，可以集事. 」貴州撫臣奏土司安國亨將叛，命阮文中代為巡撫. 臨行語之曰：「國亨必不叛，若往，無激變也. 」即而如其言. 以廣東有司多貪黷，特請旌廉能知府侯必登，以歷其餘. 又言馬政、鹽政之官，名為卿、為使，而實以閒局視之，失人廢事，漸不可訓. 惟教官驛遞諸司，職卑錄薄，遠道為難，宜銓注近地，以恤其私. 詔皆從之. 拱所經畫，皆此類也.
俺答孫把漢那吉來降，總督王崇古受之，請於朝，乞授以官. 朝議多以為不可，拱與居正力主之. 遂排眾議請於上，而封貢以成. 事具崇古傳. 進拱少師兼太子太師、尚書、大學士，改建極殿. 拱以邊境稍寧，恐將士惰玩，復請敕邊臣及時閒暇，嚴為整頓，仍時遣大臣閱視. 帝皆從之. 遼東奏捷，進柱國、中極殿大學士. 尋考察科道，拱請與都察院同事. 時大學士趙貞吉掌都察院，持議稍異同. 給事中韓楫劾貞吉有所私庇. 貞吉疑拱嗾之，遂抗章劾拱，拱亦疏辨. 帝不直貞吉，令致仕去. 拱既逐貞吉，專橫益著. 尚寶卿劉奮庸上疏陰斥之，給事中曹大埜疏劾其不忠十事，皆謫外任. 拱初持清操，後其門生、親串頗以賄聞，致物議. 帝終眷拱不衰也.
神宗即位，拱以主上幼沖，懲中官專政，條奏請詘司禮權，還之內閣. 又命給事中雒遒、程文合疏攻保，而己從中擬旨逐之. 拱使人報居正，居正陽諾之，而私以語保. 保訴於太后，謂拱擅權，不可容. 太后頷之. 明日，召群臣入，宣兩宮及帝詔. 拱意必逐保也，急趨入. 比宣詔，則數拱罪而逐之. 拱伏地不能起，居正掖之出，僦騾車出宣武門. 居正乃與儀請留拱，弗許. 請得乘傳，許之. 拱既去，保憾未釋. 復構王大臣獄，欲連及拱，已而得寢. 居家數年，卒. 居正請復其官，與祭葬如例. 中旨給半葬，祭文仍寓貶詞雲. 久之，廷議論拱功，贈太師，諡文襄，廕嗣子務觀為尚寶丞.
飛鏢語
飛鏢語，開源之程式語也.
西曆二〇一一年，谷歌造之，欲以代爪哇手稿. 未果 ，遂造振翼以助編程者. 今習之以作手機程式者衆矣.
夫程式著以飛鏢語者，即譯而行之可也，譯之爲爪哇手稿語可也，譯之爲機器之語而令行之，亦可也.
例：「世界無恙」
以下即飛鏢語程式之「世界無恙」︰
據
分類:編程語言
高熲
高熲，又名敏，字昭玄，渤海蓚人也. 其先因官北邊，沒于遼左. 曾祖皓，乙太和中自遼東歸魏，官至衛尉卿. 祖孝安，位兗州刺史. 父賓，仕東魏，位諫議大夫. 大統六年，避讒棄官奔西魏，獨孤信引賓為僚佐，賜姓獨孤氏. 熲少明敏，有器局，略涉文史，尤善詞令. 初，孩孺時，家有柳樹，高百許尺，亭亭如蓋. 里中父老曰：「此家當出貴人. 」年十七，周齊王憲引為記室. 襲爵武陽縣伯，再遷內史下大夫. 以平齊功，拜開府.
開皇二年，長孫覽、元景山等伐陳，令熲節度諸軍. 會陳宣帝殂，熲以禮不伐喪，奏請班師. 蕭岩之叛，詔熲綏集江漢，甚得人和. 帝嘗問熲以取陳之策，熲曰：「江北地寒，田收差晚，江南土熱，水田早熟. 量彼收穫之際，微征士馬，聲言掩襲. 賊必屯兵禦守，足得廢其農時. 彼既聚兵，我更解甲，再三若此，賊以為常. 後更集兵，彼必不信，猶豫之頃，我乃濟師，登陸而戰，兵氣益倍. 又江南土薄，舍多竹茅，所有儲積，皆非地窖. 密遣行人，因風縱火，待彼修立，而更燒之. 不出數年，自可財力俱盡. 」帝用其策，由是陳人益弊.
九年，晉王廣大舉伐陳，以熲為無帥長史，三軍皆取斷於熲. 及陳平，晉王欲納陳主寵姬張麗華. 熲曰：「武王滅殷，戮妲己. 今平陳國，不宜取麗華. 」乃命斬之. 王甚不悅. 及軍還，以功加上柱國，進爵齊國公，賜物九千段，定食千乘縣千五百戶. 帝勞之曰：「公伐陳後，人云公反，朕已斬之. 君臣道合，非青蠅所間也. 」熲又遜位，優詔不許.
是後右衛將軍龐晃及將軍盧賁等，前後短熲於帝. 帝怒，皆被疏黜. 因謂熲曰：「獨孤公猶鏡也，每被磨瑩，皎然益明. 」未幾，尚書都事姜曄、楚州行參軍李君才並奏稱水旱不調，罪由高熲，請廢黜之. 二人俱得罪而去，親禮逾密. 帝幸并州，留熲居守. 及還，賜縑五千匹，行宮一所為莊舍. 其夫人賀拔氏寢疾，中使顧問不絕. 帝親幸其第，賜錢百萬，絹萬匹，復賜以千里馬. 嘗從容命熲與賀若弼言及平陳事，熲曰：「賀若弼先獻十策，後於蔣山苦戰破賊. 臣文吏耳，焉敢與猛將論功！」帝大笑，時論嘉其有讓. 尋以其子表仁尚太子勇女，前後嘗賜，不可勝計.
時熒惑入太微，犯左執法. 術者劉暉私於熲曰：「天文不利宰相，可修德以禳之. 」熲不自安，以暉言奏之. 上厚加賞慰. 突厥犯塞，以熲為元帥擊破之. 又出白道，進圖入磧，遣使請兵，近臣言熲欲反，帝未有所答，熲亦破賊而還.
時失愛，帝潛有廢立志，謂熲曰：「晉王妃有神告之，言王必有天下. 」熲跪曰：「長幼有序，不可廢. 」遂止. 知熲不可奪，陰欲去之. 初，熲夫人卒，後言於帝曰：「高僕射老矣，而喪夫人，陛下何以不為之娶？」帝以後言告熲，熲流涕謝曰：「臣今已老，退朝唯齋居讀佛經而已. 雖陛下垂哀之深，至於納室，非臣所原. 」帝乃止. 至是，熲愛妾產男，帝聞極歡，後甚不悅，曰：「陛下當復信熲邪？始陛下欲為熲娶，熲心存愛妾，面欺陛下，今其詐已見. 」帝由是疏熲.
會議伐遼東，熲固諫不可. 帝不從，以熲為元帥長史，從漢王征遼東，遇霖潦疾疫，不利而還. 後言於帝曰：「熲初不欲行，陛上強之，妾固知其無功矣. 」又帝以漢王年少，專委軍於熲. 熲以任寄隆重，每懷至公，無自疑意. 諒所言多不用，因甚銜之. 及還，諒泣言於後曰：「免熲殺，幸矣！」帝聞，彌不平. 俄而上柱國王積以罪誅，當推覆之際，乃有禁中事，雲於熲處得之. 帝欲成熲罪，聞此大驚. 時上柱國賀若弼、吳州總管宇文幹、刑部尚書薛胄、戶部尚書斛律孝卿、兵部尚書柳述等明熲無罪，帝愈怒，皆以之屬吏. 自是朝臣莫敢言. 熲竟坐免，以公就第.
未幾，帝幸秦王俊第，召熲侍宴. 熲歔欷悲不自勝，獨孤皇后亦對之泣，左右皆流涕. 帝謂曰：「朕不負公，公自負朕也. 」因謂侍臣曰：「我于高熲勝兒子，雖或不見，常似目前. 自其解落，瞑然忘之，如本無高熲. 不可以身要君，自雲第一也. 」頃之，熲國令上熲陰事，稱：「其子表仁謂熲曰：「昔司馬仲達初托疾不朝，遂有天下. 公今遇此，安知非福？」於是帝大怒，囚熲于內史省而鞫之. 憲司復奏熲他事，云：「沙門真覺嘗謂熲曰：'明年國有大喪. '尼令暉復云：'十七、八年，皇帝有大厄. 十九年不可過. 」帝聞益怒，顧謂群臣曰：「帝王豈可力求. 孔丘以大聖之才，作法垂于後代，甯不欲大位邪？天命不可耳. 熲與子言，自比晉帝，此何心乎？」有司請斬之，帝曰：「去年殺虞慶則，今茲斬王積，如更誅熲，天下謂我何！」於是除熲名. 初，熲為僕射，其母誡之曰：「汝富貴已極，但有斫頭耳，爾其慎之！」熲由是常恐禍變. 及此，熲歡然無恨色，以為得免禍.
煬帝即位，拜太常卿. 時有詔收周、齊故樂人及天下散樂. 熲奏：「此樂久廢. 今若征之，恐無識之徒棄本逐末，遞相教習. 」帝不悅. 帝時侈靡，聲色滋甚，又起長城之役. 熲甚病之，謂太常丞李懿曰：「周天元以好樂而亡，殷監不進，安可復爾！」時帝遇恩禮過厚，熲謂太府卿何稠曰：「此虜頗知隋|中國虛實、山川險易，恐為後患. 」復謂觀王雄曰：「近來朝廷殊無綱紀. 」有人奏之，帝以為訕謗朝政，誅之，諸子徙邊.
熲有文武大略，明達政務. 及蒙任寄之後，竭誠盡節，進引貞良，發天下為己任. 蘇威、楊素、賀若弼、韓擒虎等皆熲所薦，各盡其用，為一代名臣. 自余立功立事者，不可勝數. 當朝執政將二十年，朝野推服，物無異議，時致升平，熲之力也. 論者以為真宰相. 及誅，天下入不傷惜，至今稱冤不已. 所有奇策良謀及損益時政，熲皆削稿，代無知者.
春熙 (道光十三年進士)
春熙，滿洲正黃旗，道光十三年癸巳科進士. 二十二年，知四川省重慶府大足縣 ，縣志述其「仁廉有操守，卒於官，貧無以殮，邑人蔣一元助以千金始舁櫬歸」.
引據
分類:清列傳
韻書
韻書，字書之依韻編次者也. 實為正音而作，並釋字義，亦有類書、字彙之效也.
濫觴
世傳韻書始於三國李登之《聲類》，又有晋時呂靜《韻集》. 然二書亡佚久矣. 唐代封演《聞見記》云《聲類》「以五聲命字，不立諸部」. 《魏書·江式傳》載《韻集》「宮商角徵羽各為一篇」. 「五聲」、「五音」何干後世聲、韻、調，兩書體例與後世韻書之異同，皆不可考. 據《顏氏家訓·音辭》「自茲厥後，音韻蜂出，各有土風，遞相非笑」可知，六朝韻書蜂出，獨不傳耳.
切韻
隋代陸法言《切韻》，論南北是非，古今通塞，捃选精切，除消疏緩，惟今僅存殘卷焉.
語文
夫語文，語與文也，又直語與文言.
清光緒三十年頒《奏定學堂章程》，設國文科. 五四學潮，小學設國語課，教材為直語；中學設國文課，教材主古文，輔以時文. 中共建政，合國語、國文，統稱語文. 中原學校，每授漢種之語文，皆冠語文課之名.
孟昶
孟昶者，其人有二.
更始帝
漢更始帝諱玄，字聖公，漢長沙定王之後也. 定王生舂陵節侯買；買生舂陵戴侯熊渠；熊渠生蒼梧太守利；利生子張；子張生玄. 為世祖族兄.
新地皇三年綠林事起，玄犯法，乃投平林軍陳牧，為安集掾. 次年正月，破王莽大將甄阜、梁丘賜，建號更始將軍. 是年，立為皇帝，建元更始，以玄為漢後也. 六月，都宛城，大封群臣.
更始帝智平才庸，毫無成慮. 一朝為帝，沉迷酒色，聲色犬馬，國政一決於外戚趙萌. 赤眉軍犯長安，帝誅申屠建、陳牧、成丹眾將. 三年九月，赤眉軍破長安，帝單騎而走. 十月，降赤眉，寄大寶於劉盆子. 封畏威侯，後改長沙王. 赤眉軍張卬念其一朝為帝，頗有權勢，當斬草除根. 臘月鳩殺之.
後秀踐祚，追封淮陽王，諡武順，葬霸陵.
臺南縣
臺南縣，中華民國行政區，已廢. 在臺灣西南.
西元二〇〇九年六月二十九日，行政院議可「臺南縣市合併改制直轄市」案. 十二月二十五日，立臺南直轄市，臺南縣併焉.
分類:臺南市
日語複數人稱代詞
日語人稱代詞，有單數複數之分，複數則若「吾等」「汝等」「彼等」云者.
第二人稱
分類:日語
涇陽安靖王
涇陽安靖王朱祁銑，大明鄭靖王三子也. 正統八年詔封為郡王. 嘗信讒撥置世子，逼人致死，天順三年，英宗召之入朝戒諭. 弘治元年薨. 其子見溢嗣王爵，溢為世子時，卽荒淫亡度，母妃張氏常制教之，母薨. 溢殺一犬殮而埋祭之，以比母. 及襲封，宿娼喪，次妃郭氏泣諫，溢怒撲之宮門絕其飲食，笞殺其從婢，複強納母妃女弟為妃兄所奏，孝宗八年革爵，發高牆拘禁，除有宗室.
分類:明列傳
簡牘
簡牘者，書器也，以筆、墨書字於上. 以竹製者，稱簡；以木製者，稱牘. 以繩編之以爲書. 後爲紙所代.
《尚書·多士》：「惟殷先人，有冊有典」. 「冊」者，簡也.
出土者，以周、秦、漢時爲多，如郭店楚簡、慈利楚簡、上博簡、清華簡等.
朱盤燁
臨川康僖王朱盤燁，寧獻王三子、永樂二年八月初七日生、宣德元年封臨川. 天順四年以僭侈壓咒為其子奠埨所告. 坐發守安徽鳳陽祖陵. 以奠埨告父、亦發守獻王墳. 除有宗室. 嘉靖十五年、許敘其苗裔為鎮國中尉、旋以罪除. 三十五年追復王爵、謚曰康僖.
分類:明列傳
濟寧市
濟寧者，山東省地級市也，在魯西南. 西接菏澤，東鄰臨沂，南與江蘇省徐州接壤，北與泰安相連，轄二區七縣二市，治在任城區. 民口八百三十六萬有奇. 境內存儒學先師孔子居所、廟宇同陵寢，為聯合國教科文組織所認定之世界文化遺產.
詩
詩，俗云詩歌. 《毛詩·序》曰：「詩者，志之所之也. 在心為志，發言為詩. 」嚴羽《滄浪詩話》云：「詩者，吟詠性情也」.
濫觴
《尚書·虞書》載：「詩言志，歌咏言，聲依永，律和聲. 」《禮記·樂記》記載：「詩，言其志也；歌，咏其聲也；舞，動其容也；三者本於心，然後樂器從之. 」由是可知，詩、歌、樂、舞，本出一系. 詩三百有「笙詩」之說，存題而無字，或謂其樂也.
演進
分類:體裁‎
泰始
泰始以為年號：
曲阜市
曲阜市者，魯西南一縣級市也，今隸濟寧市. 古為魯國都，亦為至聖先師孔子故里.
紹漢
紹漢者，乃三國之時燕王公孫淵之年號也. 時二年.
懼內
懼內，男既婚而懼其妻也. 古人視妻若內人，故懼妻云懼內.
宋陳慥，字季常，好賓客，喜畜聲妓，然懼其妻，以其妻凶悍善妒. 有詩云：「忽聞河東獅子吼，拄杖落手心茫然. 」 故懼內又謂季常癖、季常之懼，而以「河東獅」指悍妻，「河東獅吼」喻其行.
屯門
屯門，位香港新界，屬屯門區. 乎「屯門」者，「屯兵之門」也. 韓愈有云：「屯門雖雲高，亦映波浪沒. 」 分類:香港地理志
趙暉
趙暉，字重光，澶州人. 五代時將領.
傳
唐龍紀元年生. 暉弱冠以驍果而應募，初隸莊宗之帳前. 梁晉之爭，暉從諸戰凡百餘，累功至馬直軍使.
後唐同光三年九月，從魏王繼岌西征. 十一月，前蜀亡. 蜀平，暉率部駐於南夷之地也.
四年，明宗徵暉，除禁軍指揮使.
清泰三年，河東節度使石敬瑭立，號曰晉，是為晉高祖. 尋入洛陽，統一中國. 暉乃仕於晉，仍執兵，嘗從馬全節圍安陸，佐杜重威戰於宗城，多有功，改除奉國軍指揮使.
出帝末，暉以兵屯陝州.
晉開運三年，遼入開封，滅晉. 又遣其將劉願為保義節度副使，據陝州，燒殺虜掠，濫行暴虐，百姓不堪其苦. 奉國軍都頭王晏與暉、奉國軍都頭侯章等謀曰：「今胡虜亂華，天下匈匈，此乃吾奮成也. 聞太原劉公有德，甚得民心. 若殺願，舉城投公，為天下反契丹做始，則取功名富貴則易之. 」暉等以為然. 後漢天福十二年二月，晏率敢死士夜入牙城，徑至府衙，斬願及遼所遣監軍，將願之首懸於門上. 其後，眾以暉為節度留後，推章為本城副指揮使、內外巡檢使兼都虞侯，又遣晏之子漢倫奉表往太原，歸漢高祖. 遼聞願死，嘗授暉為陝州兵馬留後，章為陝州馬步軍都指揮使，晏為副都指揮使，而暉等皆拒之.
陳
陳，周諸侯也，媯姓. 武王為天子，以興滅國、繼絕世，封帝舜之後滿於宛丘，國號陳. 靈公間，陳內亂，楚併之置陳縣. 後四年，陳復國. 陳湣公廿三年為楚所滅. 後陳公子完投齊，其後奪呂氏之國也.
趙暉
傳
時，高祖已立，而名未振. 見暉等來投，甚喜，即授暉為保義軍節度使、陝虢等州觀察處置等使，章為鎮國軍節度使，晏為絳州防禦使. 高祖幸開封府，由陝州，暉戎服，於路見之. 尋就加檢校太尉.
陳
陳世系
為楚所滅.
趙暉
傳
乾祐元年，改鳳翔節度使，以代王景崇，加同中書門下平章事，為使相. 而景崇合河中、永興二鎮反，不肯去，朝廷即以暉為西南面行營都部署，統兵討之. 景崇之叛，以合二鎮，又誘蜀出大散關，使勢峻之. 暉將兵數千，屢戰克捷，築塹以圍鳳翔府. 累遣使與景崇戰之，皆不得勝，乃潛千餘人，於城南之一舍，擐甲執兵，偽為蜀兵旗幟，循南山而下，詐令諸軍聲言川軍至矣. 俄而，西南塵起. 城中賊信，果使數千人潰圍出之，以應蜀軍. 暉已設伏，及賊至，即命伏擊，以其盡殲. 自是之後，景崇不敢復出.
後周廣順元年，周立，太祖加暉兼中書令.
三年，春，暉拜章請朝覲，太祖詔許. 暉入，為改授歸德軍節度使.
顯德元年，暉去朝，以疾告老，以太子太師致仕，並進爵秦國公.
二年，暉薨於家，年六十七. 世宗贈其尚書令.
引據
《舊五代史·卷一百二十五·周書·列傳五》
分類:五代列傳
明周憲王有燉
分類:明列傳
漢復
漢復者，两漢之际朔寧王隗囂之年號也. 時十二年.
居延漢簡中作「復漢」，萬斯同《歷代紀元典考》作「朔寧」.
黃武
黃武者，乃三國之時吳王孫權之年號也. 時八年.
許儀
許儀，父乃魏牟鄉壯侯褚，褚死儀繼，官至牙門將.
景元四年，隨鎮西將軍鍾會伐蜀漢，十萬大軍從斜谷、駱谷進軍. 儀在前治道，會在後行，而橋穿，馬足陷，會藉權殺之，父褚事忠曹魏而為功勳，儀死，諸軍震驚.
建初
以建初為年號者：
許儀
泰始初，子綜嗣.
據
分類:曹魏列傳
曆
曆，一字歷、厯. 所以記日、記月、記年皆稱曆. 撰曆之法，稱曆法，亦簡稱曆. 華夏自三皇五帝古六曆以下，有七十餘曆呈上而施，乃立世界之冠. 今有農曆、西曆、藏曆、回曆諸曆.
白雀
白雀者，乃後秦之時萬年秦王姚萇之年號也. 時三年.
自轉
自轉者，物旋而軸諸其身也. 天文以行星盤其星曰躔，以行星軸己曰轉.
長沙望城區樓塌事件
縮圖 西曆二〇二二年三月廿九午時，長沙有樓忽垮塌，其在望城區雷鋒大道，毗長沙醫學院. 其地商住混雜，樓高六層半，間有商鋪、飯店、影院、旅舘、民居，網吧. 系私人自建，磚混砌之，年久失修，日久則不堪承載. 因在鬧市，恐遭不虞. 其殆者五十有三.
分類:中華人民共和國人禍
港
所謂港者，舟船所舶而運貨之地也.
港有多類，如漁港許漁船運水產，避風塘許舟船舶而避風大洋風浪. 分類:郵傳
李學勤
李學勤，北平人也，肄業于北京大學哲學系，歷史學家，攷古學家，古文字學家，生於民國二十二年三月二十八日，卒于公元二零一九年二月二十四日，享年八十六歲. 嘗主夏商周斷代工程，所得頗豐. 又以其文革時嘗撰文譴陳夢家，網人非之.
分類:北京市列傳
孟昶彥達
孟昶，字彥達，平昌安丘人. 東晉末大臣.
初為青州刺史桓弘主簿，從守廣陵. 桓玄之亂，從宋武帝起兵於京口，遂殺桓弘，會武帝兄弟、何無忌、武陵王遵、毛璩復建康，迎安帝，复晉室，拜建武將軍、丹陽尹，遷吏部尚書.
義熙四年，拜尚書左僕射. 六年，武帝北伐後，盧循兵至建康. 昶謂安帝過江北以避之，不得用，遂仰藥死之.
分類:晉列傳
琉璃明王
琉璃明王，姓高氏，諱類利，或云孺留，朱蒙元子，母禮氏. 初，朱蒙在扶餘，娶禮氏女，有娠，朱蒙歸後乃生，是為類利. 幼年，出遊陌上，彈雀誤破汲水婦人瓦器，婦人罵曰︰「此兒無父，故頑如此. 」類利慙，歸問母氏，我父何人，今在何處. 」母曰︰「汝父非常人也，不見容於國，逃歸南地，開國稱王，歸時謂予曰︰『汝若生男子，則言我有遺物，藏在七稜石上松下，若能得此者，乃吾子也. 』」類利聞之，乃往山谷索之，不得，倦而還. 一旦在堂上，聞柱礎間若有聲，就而見之，礎石有七稜，乃搜於柱下，得斷劍一段，遂持之與屋智、句鄒、都祖等三人，行至卒本，見父王，以斷劍奉之，王出己所有斷劍合之，連為一劍，王悅之，立為太子，至是繼位.
二年，秋七月，納多勿侯松讓之女為妃. 九月，西狩獲白. 冬十月，神雀集王庭，百濟始祖祚立.
三年，秋七月，作離宮於鶻川. 冬十月，王妃松氏薨，王更娶二女以繼室. 一曰禾姫，鶻川人之女也；一曰雉姫　漢人之女也. 二女爭寵，不相和. 王於涼谷造東西二宮，各置之，後王田於箕山，七日不返，二女爭鬪，禾姫罵雉姫曰︰「汝漢家婢妾，何無禮之甚乎？」雉姫慙恨亡歸. 王聞之，策馬追之，雉姫怒不還. 王嘗息樹下，見黄鳥飛集，乃感而歌曰︰「翩翩黄鳥，雌雄相依. 念我之獨，誰其與歸？」
十一年，夏四月，王謂群臣曰︰「鮮卑恃險，不我和親，利則出抄，不利則入守，為國之患. 若有人能折此者，我將重賞之. 」扶芬奴進曰︰「鮮卑險固之國，人勇而愚，難以力鬪，易以謀屈. 王曰︰「然則為之奈何？」答曰︰「宜使人反間入彼偽說，我國小而兵弱，怯而難動，則鮮卑必易我，不為之備. 臣俟其隙，率精兵從間路，依山林以望其城，王使以羸兵出其城南，彼必空城而遠追之，臣以精兵走入其城，王親率勇騎挾擊之，則可克矣. 」王從之，鮮卑果開門出兵追之，扶芬奴將兵走入其城，鮮卑望之，大驚還奔，扶芬奴當關拒戰，斬殺甚多，王舉旗鳴鼓而前，鮮卑首尾受敵，計窮力屈，降為屬國. 王念扶芬奴功，賞以食邑. 辭曰︰「此王之德也，臣何功焉？」遂不受，王乃賜黄金三十斤、良馬一十匹.
十四年，春正月，扶餘王帶素遣使來聘，請交質子，王憚扶餘強大，欲以太子都切為質. 都切恐，不行，帶素恚之. 冬十一月，帶素以兵五萬來侵，大雪，人多凍死，乃去.
十九年，秋八月，郊豕逸，王使託利、斯卑追之，至長屋澤中得之，以刀斷其脚筋. 王聞之怒曰︰「祭天之牲，豈可傷也？」遂投二人坑中殺之. 九月，王疾病，巫曰︰「託利、斯卑為祟. 」王使謝之，即愈.
二十年，春正月，太子都切卒.
二十一年，春三月，郊豕逸. 王命掌牲薛支逐之，至國内尉那巖得之，拘於國内人家養之. 返見王曰︰「臣逐豕至國内尉那巖，見其山水深險，地宜五穀，又多麋鹿魚鼈之產，王若移都，則不唯民利之無窮，又可免兵革之患也. 」夏四月，王田于尉中林. 秋八月，地震. 九月，王如國内，觀地勢，還至沙勿澤，見一丈夫坐澤上石，謂王曰︰「願爲王臣. 」王喜許之，因賜名沙勿，姓位氏.
二十二年，冬十月，王遷都於國内，築尉那巖城. 十二月，王田于質山陰，五日不返大輔. 陜父諫曰︰「王新移都邑，民不安堵，宜孜孜焉. 刑政之是恤，而不念此，馳騁田獵久而不返，若不改過自新，臣恐政荒民散，先王之業墜地. 王聞之震怒，罷陜父職，俾司官園. 陜父憤，去之南韓.
二十三年，春二月，立王子解明為太子，大赦國内.
二十四年，秋九月，王田于箕山之野，得異人，兩腋有羽，登之朝，賜姓羽氏，俾尚王女.
二十八年，春三月，王遣人謂解明曰︰「吾遷都，欲安民以固邦業，汝不我隨，而恃剛力，結怨於鄰國，為子之道，其若是乎？」乃賜劒使自裁，太子即欲自殺，或止之曰︰「大王長子已卒，太子正當為後，今使者一至而自殺，安知其非詐乎？」太子曰︰「嚮黄龍王以強弓遺之，我恐其輕我國家，故挽折而報之，不意見責於父王. 今父王以我為不孝，賜劍自裁，父之命其可逃乎？」乃往礪津東原，以槍插地，走馬觸之而死，時年二十一歲. 以太子禮葬於東原，立廟，號其地為槍原. 論曰︰「孝子之事親也，當不離左右以致孝，若文王之為世子，解明在於別都，以好勇聞，其於得罪也宜矣. 」又聞之，傳曰︰「愛子教之以義方，弗納於邪，今王始未嘗教之，及其惡成，疾之已甚，殺之而後已，可謂父不父，子不子矣. 」秋八月，扶餘王帶素使來，讓王曰︰「我先王與先君東明王相好，而誘我臣逃至此，欲完聚以成國家. 夫國有大小，人有長幼，以小事大者禮也，以幼事長者順也. 今王若能以禮順事我，則天必佑之，國祚永終，不然則欲保其社稷難矣. 」於是，王自謂，立國日淺，民孱兵弱，勢合忍恥屈服，以圖後效. 乃與群臣謀，報曰︰「寡人僻在海隅，未聞禮義. 今承大王之教，敢不惟命之從. 」時王子無恤，年尚幼少，聞王欲報扶餘言，自見其使曰︰「我先祖神靈之孫，賢而多才，大王妬害，讒之父王，辱之以牧馬，故不安而出. 今大王不念前愆，但恃兵多，輕蔑我邦邑. 請使者歸報大王，今有累卵於此，若大王不毀其卵，則臣將事之，不然則否. 」扶餘王聞之，問群下，有一老嫗對曰︰「累卵者危也，不毀其卵者安也. 」其意曰︰「王不知己危，而欲人之來，不如易危以安而自理也. 」
三十一年，漢王莽發高句麗兵伐胡，其人不欲行，強迫遣之，皆亡出塞，因犯法為寇. 遼西大尹田譚追擊之，為所殺，州郡歸咎於高句麗. 嚴尤奏言︰「貊人犯法，宜令州郡，且慰安之，今猥被以大罪，恐其遂叛，扶餘之屬，必有和者，匈奴未克，扶餘、貊復起，此大憂也. 」王莽不聽，詔尤擊之. 尤誘我將延丕斬之，傳首京師. （兩漢書及南北史皆云︰「誘句麗侯斬之」）莽悅之，更名其王為下句麗侯，布告天下，令咸知焉. 於是，寇漢邊地愈甚.
時 (久)
時者，度規時|宙之單位也. 夫時之長有三，曰大時、曰中時、曰小時也. 中時又雙稱時辰. 夫大時乃古天竺所用，合六分一日，而唐並佛傳入；中時自商代以降為吾人所用，凡十二時為一晝夜；小時乃淸末自泰西傳入我朝，合半時辰.
琉璃明王
三十二年，冬十一月，扶餘人來侵，王使子無恤，率師禦之，無恤以兵小，恐不能敵，設奇計，親率軍，伏于山谷以待之. 扶餘兵直至鶴盤嶺下，伏兵發，擊其不意，扶餘軍大敗，棄馬登山，無恤縱兵盡殺之.
時 (久)
[[category:時]]
琉璃明王
三十三年，春正月，立王子無恤為太子，委以軍國之事. 秋八月，王命烏伊、摩離，領兵二萬. 西伐梁貊，滅其國，進兵襲取漢高句麗縣. （縣屬玄菟郡）
三十七年，夏四月，王子如津，溺水死，王哀慟，使人求屍不得. 後沸流人祭須得之，以聞，遂以禮葬於王骨嶺，賜祭須金十斤、田十頃. 秋七月，王幸豆谷. 冬十月，薨於豆谷離宮，葬於豆谷東原，號為琉璃明王.
阿迪斯阿貝巴
阿迪斯阿貝巴，衣索比亞都也，亦國至大之邑. 丁亥年，口三百三十八萬四千五百六十九. 非洲聯盟總館在焉.
分類:非洲史
騃豎放聲！全不知所歌者何！！
《騃豎放聲！全不知所歌者何！！》，日本電影也，平成三十年十月十二日佈. 三木聰執導，阿部貞夫主演.
分類:平成影戲
嚴凱泰
嚴凱泰者，臺灣臺北人也，事商，立裕隆集團.
庫侖
庫侖者，所以言電荷之大小也. 其符曰C. 出於安培. . 於一安培之電流，一秒之內過橫截面之電荷之數，即一庫侖也.
嚴凱泰
分類:臺北市列傳
庫侖
庫侖定律
靜電學之法也. 其式曰：k為常數，q為電荷之大小，r為電荷相去之遠近也. 電荷相引及相斥，皆緣庫侖定律.
大丁
大丁，亦作太丁，子姓，諱丁，一作以跌，商之太子，成湯之長子，其先父卒，未及立. 湯崩，大丁之弟外丙立.
祖
主癸
父
成湯
子
太甲
引據
《史記·殷本紀》 分類:商本紀
安培
安培者，所以言電流之大小也. 略云安，符號曰A. 其定義曰：
今有二平行電線在真空，相去一米，而其相引之力為二乘十之負七次方牛頓者，則電線各有一安培之電流也.
安培以外，亦有以毫安、微安計電流者. 一安培為一千毫安，一毫安為一千微安.
安培之名，出於安德烈馬里安培. 斯人籍在法國，善數學，通物理. 後世以安培為名者，追思其電磁學之功也.
天皇氏
天皇氏，兄弟凡十二人，或曰十三人也. 皆人首、蛇身，首有龍角. 古越人，望姓，諱獲，字子潤. 號天靈、防五、天霧、天尊、元始天王、中天皇君. 歲紀攝提，以木德王天下. 天皇氏繼盤古氏為君，治國於花都獅嶺，號曰「盤古國」. 凡立一千八百年.
天皇氏先作數，复創干支，為人推以為皇. 其餘十二人各佔一方，立國稱皇，各傳國萬八千年.
天皇氏掌國三十六萬年，白日昇仙，入三玄空天宮中. 傳天皇氏先於三皇，又言天皇氏為地皇氏之父，人皇氏之祖，「五龍」之首. 或言三皇五帝皆其後也.
引據
分類:先三代本紀 分類:華夏神話
電荷
電荷者，物質之性也. 其大小以庫侖計. 其符號曰Q，或作q. 物有電荷者謂之「帶電」. 電荷有二，一曰正，二曰負. 正正相遇則相斥，負負相遇亦相斥，正負相遇則相引. 其相引相斥之力，皆緣庫侖定律. 縮圖|庫侖定律之式，k為常數，q為電荷，r為二電荷相去之遠近
盤古
天地渾沌如雞子. 盤古生在其中，萬八千歲，天地開闢. 陽清為天，陰濁為地. 盤古在其中，一日九變. 神於天，聖於地. 天日高一丈，地日厚一丈，盤古日長一丈，如此萬八千歲. 天數極高，地數極深，盤古極長. 後乃有三皇. 數起於一，立於三，成於五，盛於七，極於九，故天去地九萬里.
天氣蒙鴻，萌芽茲始，遂分天地，肇立乾坤，啟陰感陽，分佈元氣，乃孕中和，是為人也. 首生盤古，垂死化身，氣成風雲，聲為雷霆；左眼為日，右眼為月；四肢五體為四極五嶽；血液為江河；筋脈為地裡；肌肉為田土；髮為星辰；皮膚為草木；齒骨為金石；精髓為珠玉；汗流為雨澤；身之諸蟲，因風所感，化為黎甿.
引據
分類:先三代本紀 分類:華夏神話
福鼎市
福鼎市，又名桐城、桐山，地處閩東北，縣級市也. 屬寧德市，古屬福寧府福鼎縣. 東瀕東海，南毗霞浦，西接柘榮，出北境，則為浙蒼南界. 方一千四百六十一平方公里，有海約一萬四千九百六十平方公里. 有眾五十八萬餘. 領三街，復有鄉鎮一十有七. 其民多操閩東語.
名由
《福寧府志》記：福鼎山，在二十都，脈自平陽赤陽來，峰最高，數十里猶在望中，縣命名以此.
沿革
福鼎建縣之先，其地歸屬閩中郡.
西漢，初屬閩越國，國滅後屬漢冶縣.
後漢，為侯官所轄.
膺它沙羅鐵
膺它沙羅鐵，諱室利，暹羅王，素可泰開國之王. 佛曆一八二三年，崩，子班孟嗣，亦崩. 班孟之弟蘭甘亨立，即蘭甘亨大帝也.
福鼎市
沿革
三國，時屬吳建安郡，晋屬溫麻縣.
唐，武德六年屬新置之長溪縣.
元初，長溪縣昇為福寧州.
明洪武二年，因福寧州易名福寧縣，縣地仍屬之. 成化九年縣複改稱福寧州.
明晉恭王
大明晉恭王朱棡、國山西太原. 高后生. 年十三封、封七年之國. 王之國中道撻膳夫. 高帝示之、敕曰：聞爾中道撻膳夫、吾甚恐、吾氣雄志壯、率羣英平禍亂、犯者無輕重不姑息、姑息獨徐興祖、為吾膳夫二十三年矣、未嘗輕折辱吾以保吾命小子識哉！ 王修目美髯、顧盻有威、多智數. 然性驕，在國多不法. 嘗裂人於奔馬. 或告棡有謀. 帝大怒，欲罪之，太子力救得免. 洪武二十六年命王總宋國公勝兵出塞捕虜代王率護衛軍從. 太子巡陝西歸，棡隨來朝，敕歸籓. 自是折節，待官屬皆有禮，更以恭慎聞. 是時，帝念邊防甚，且欲諸子習兵事，諸王封並塞居者皆預軍務. 而晋、燕二王，尤被重寄，數命將兵出塞及築城屯田. 大將如宋國公馮勝、潁國公傅友德皆受節制. 又詔二王，軍中事大者方以聞. 三十一年三月薨，子濟熺嗣.
分類:明列傳
福鼎市
沿革
清雍正十二年昇福寧州為福寧府，分設霞浦縣，属霞浦.
中華民國元年，廢府，直屬東路觀察使.
中華民國三年，改東路觀察使置閩海道.
中華民國十四年，廢道，實行省、縣二級地方政制，縣直屬於省.
中華民國二十三年七月，於福安立省第二行政督察區.
中華民國二十四年十月，第二行政督察區易名第一行政督察區.
中華民國三十四年九月，第一行政督察區改第八行政督察區.
中華民國三十八年六月十一日，解放軍入福安，福鼎遂屬共和國. 初時，隸浙溫州；一九四九年十月七日，劃歸閩第三行政督察區管轄.
一九五〇年，福建省第三行政督察區改稱福安專區行政公署，亦轄福鼎.
一九七〇年七月，福安專區行政公署遷址寧德，改名寧德地區行政公署，福鼎隸屬不變.
一九九五年十月十三日，經中華人民共和國國務院準予國家民政部批復福鼎撤縣設市.
膺它沙羅鐵
分類:帕鑾本紀
福鼎市
沿革
一九九五年十二月二十七日，立福鼎市，轄鎮十二、鄉二、村、居委會二百六十八.
一九九八年十月，福鼎市撤桐城、桐山兩鎮，立桐山、桐城、山前三街.
一九九九年六月，寧德析置龍安開發區於店下鎮.
二〇〇一年元月，佳陽鄉分於前岐鎮.
二〇〇九年二月，撤佳陽鄉，立佳陽畬族鄉.
二〇一一年十月，經閩政府研究，準福鼎市秦嶼鎮易名為太姥山鎮.
區域詳情
至二零一六年，是市轄街有三：曰桐山，曰桐城，曰山前；鄉鎮一十七：曰太姥山，曰貫嶺，曰前岐，曰沙埕，曰店下，曰磻溪，曰白琳，曰點頭，曰管陽，曰崳山，曰硤門畬族，曰疊石，曰佳陽，曰龍安開發.
分類:寧德市區劃
電流
電流，電荷之流也. 其符號曰I. 於公制，其大小以安培計.
電流向與電子之流向
今電學家皆曰：電流之向逆乎電子流之向.
凡電荷有流動，皆可謂之電流，非獨謂電子流於金屬之中也. 而正電荷左向者，猶負電荷之右向也. 且古之電學家未知電子，不知電流為正電荷之左向或負電荷之右向也，故以正電荷之流向為電流. 後電學家乃知電流在金屬者，實電子之流也. 故今人謂電流之向與電子流之向相反.
歐姆定律
歐姆定律，電學之法也. 其式曰：「V=IR」，V為電壓，I為電流，R為電阻. 其言若温不變、物之形質不變者，則電壓與電流之率有常，其率曰電阻.
偽中國語
偽中國語者，日人之文體也. 其悉用漢字，而斥假名，以其形甚似漢文，故稱偽中國語也. 然其雖盛於當世之網絡，亦非今人之所為也. 厥俶乎中世，迨茲已數百年矣，見稱候文也.
玉環市
玉環市，縣級市也，屬中國浙江省台州市，方三百七十八公里，口四十三萬有餘. 為江南水鄉，地形狹長，北高南低，丘陵平原相間.
沿革
三代時，已有住民，甌越地也. 清雍正六年設玉環廳，民國元年易為縣. 二〇一七年，中華人民共和國國務院改設市.
政區
市治在玉城街道. 下設街道三、鎮六、鄉二.
呂泰王
呂泰王，一作曇摩羅闍二世，暹羅王，素可泰第七王. 佛曆一九〇五年，自斯里蘭卡迎摩訶沙彌僧王為泰僧王. 是年，從摩訶沙彌地入寺，號法王. 後以國事累繁而歸，此其國男子嘗入寺為僧之所來也. 嘗著《三界論》，以佛經凡三十部撰之. 一九四三年，崩，子賽盧泰嗣，是為曇摩羅闍三世.
分類:帕鑾本紀
六四一年
公元
五毛
五毛者流，出於官家，其業以網評、督策輿論為本. 事多兼差，以袒惠其上. 每評取人民幣五角，遂冠名焉. 五毛狹義，實官派網軍，云為動作，無往不愛國. 至於鉗民之口，庶幾暴戾者，民怨之，以黨猿刺，諧音義耳. 或人有愛國不足逞其意，必爆發於網路焉而後可者，雖無其職，尚自費為之，稱自乾五. 下其名諱，詆不愛國曰美分，猶言美國五毛.
五毛初制，始於合肥黨委，所出僱員招，謂底薪六百，外是準五毛以獎掖之. 後，南京大學祖述其義，設網評員，徵勤工儉學之士，衛公忠體國之心. 一時，風氣大變，今各部院、公署沿為定制.
據
分類:網際名題
漢中郡
漢中郡，秦置. 漢武帝時屬益州. 建武間有戶五萬七千三百四十四，口二十六萬七千四百二. 去雒陽西千九百九十里. 漢中有定軍山之險，地連漢水之雄. 北指長安，南抵巴蜀，縱橫百餘里. 出鐵、錫.
沿革
秦惠文王更元十三年置.
秦亡，項羽封劉邦於漢，都南鄭，漢中治也.
漢興，移治西城. 東京時復治南鄭，改漢寧郡. 初平間張魯據之，傳五斗米道. 建安間復名漢中.
後曹操伐魯，魯降. 劉備定巴蜀，乃北向奪郡，自建王號，隨後踐祚，是為漢昭烈帝. 昭烈崩，丞相亮略定南中，出師北伐，乃屯田於郡. 漢北伐多由郡發. 魏滅漢，漢中改屬梁州.
晉南渡，失諸胡國，復之，僑置秦州. 梁以降南朝弱，周有之. 隋廢郡，為梁州.
政區
東京初漢中有九縣：郡治南鄭、成固、西城、襃中、沔陽，有鐵、安陽、錫縣，有錫，春秋時曰錫穴、上庸、房陵.
據
[[category:郡]]
向拱
向拱，本名訓，字星民，懷州河內人. 五代至宋初大將.
傳
梁乾化二年生. 拱早歲嘗從後周太祖，為其腹心. 太祖立，拱歷皇城使、知陝州、左神武大將軍等，將兵禦北漢，又討慕容彥超. 世宗時，拱從高平、淮南之戰，並與王景復關右四州，戰功卓著. 宋立，累官至左衛上將軍、判左金吾街仗事，封秦國公.
宋雍熙三年，拱薨，年七十五. 贈中書令.
其他
向拱自清以來亦見於小說，常敘其伐蜀之事.
引據
分類:宋列傳
蘭甘亨大帝
蘭甘亨大帝，暹羅素可泰三王，漢史作敢木丁.
父​室利因陀羅立，國號曰素可泰. 其兄班孟者亦素可泰之王也. 佛曆一八二三年，班孟崩，蘭甘亨嗣. 帝年十九，從父徵功德王沙木槎. 室利因陀羅之師敗走，惟帝一人驅象戰之，遂勝. 其父乃名其曰甘亨，勇敢之意也. 後人謂之曰坤蘭甘亨，是以坤為王之意，蘭為梵字「偉大」之意. 坤蘭甘亨者，「勇敢偉大之君」也.
分類:帕鑾本紀
美分黨
美分黨，中華愛國者言，以醜詈親美者. 網絡論戰，或有貶國自輕，呼愚忠曰五毛，五毛其訟直酬也. 於是愛國者怒，罵之美分，美分與五毛對，又其人多宗北美故也.
自五毛而觀之，美分所以亂華者也，西人用之，猶上用我，俟中國板蕩，起以資敵，其叛逆有如此者；又以或未足以禍人國，則橫出謠諑，以絕黨民，至邦人共產之不信，和諧之不求，久以後如烏克蘭，其局勢不振，結與國之歡心尚可，搏民人之喜樂無能，是不足以為中國人矣.
分類:網際名題
刀室利戍達旃
分類:大城本紀
自乾五
自乾五，俗語，諷民間為上訟直者. 官網軍曰五毛，五毛其俸也，而自乾五為無俸志工，乾糗自備，故稱自乾. 或曰小粉紅，語源晉江，晉江固文學網站，好愛國，多坤屬，因自號憂國少女團，一作小粉紅，及微博興，後起貶義云.
鄧綏
和熹鄧皇后諱綏，漢太傅鄧禹之孫也. 父訓，護羌校尉；母陰氏，光烈皇后從弟女也. 后年五歲，太傅夫人愛之，自為剪髮. 夫人年高目冥，誤傷后額，忍痛不言. 左右見者怪而問之，后曰：「非不痛也，太夫人哀憐為斷髮，難傷老人意，故忍之耳. 」六歲能《史書》，十二通《詩經》、《論語》. 諸兄每讀經傳，輒下意難問. 志在典籍，不問居家之事. 母常非之，曰：「汝不習女工以供衣服，乃更務學，寧當舉博士邪？」后重違母言，晝修婦業，暮誦經典，家人號曰「諸生」. 父訓異之，事無大小，輒與詳議.
自乾五
原其德，則理中客，取官學而勵篤行，斥貶國以標正氣. 初，公知顯，群病覺，而久之間之以謠諑，民有不忍其謗者，自發闢謠，相屬成勢，已而兩造之讎如水火. 彼類以如實自詡，亦多引據，黨府右之，稱文明無疑，深與價值相契.
然自學者之眼藏觀之，其極左、極右，混珠未少，且無是非，蓋是非足以僨事，非激情乃不為功也. 或謂自乾五多理工生，其思議也母乎名數，發論也利於家國，理性派是也；若自由派則反智，又侈張失真，回向顛冥，至於反華、立雙標等，無惡不為，斯國羣之蠹矣.
鄧綏
永元四年，當以選入，會訓卒，后晝夜號泣，終三年不食鹽菜，憔悴毀容，親人不識之. 后嘗夢捫天，蕩蕩正青，若有鐘乳狀，乃仰嗽飲之. 以訊諸占夢，言堯夢攀天而上，湯夢及天而咶之，斯皆聖王之前占，吉不可言. 又相者見后驚曰：「此成湯之法也. 」家人竊喜而不敢宣. 后叔父陔言：「常聞活千人者，子孫有封. 兄訓為謁者，使修石臼河，歲活數千人. 天道可信，家必蒙福. 」初，太傅禹嘆曰：「吾將百萬之眾，未嘗妄殺一人，其後世必有興者. 」
七年，后復與諸家子俱選入宮. 后長七尺二寸，姿顏姝麗，絕異於眾，左右皆驚. 八年冬，入掖庭為貴人，時年十六. 恭肅小心，動有法度. 承事陰后，夙夜戰兢. 接撫同列，常克己以下之，雖宮人隸役，皆加恩借. 和帝深嘉愛焉. 及后有疾，特令后母兄弟入視醫藥，不限以日數. 后言於帝曰：「宮禁至重，而使外舍久在內省，上令陛下有幸私之譏，下使賤妾獲不知足之謗. 上下交損，誠不願也. 」帝曰：「人皆以數入為榮，貴人反以為憂，深自抑損，誠難及也. 」每有讌會，諸姬貴人競自修整，簪珥光采，袿裳鮮明，而后獨著素，裝服無飾. 其衣有與陰后同色者，即時解易. 若並時進見，則不敢正坐離立，行則僂身自卑. 帝每有所問，常逡巡後對，不敢先陰后言. 帝知后勞心曲體，歎曰：「修德之勞，乃如是乎！」後陰后漸疏，每當御見，輒辭以疾. 時帝數失皇子，后憂繼嗣不廣，恒垂涕歎息，數選進才人，以博帝意.
電壓
電壓，所以推電荷而生電流者也. 其符號曰V. 其強弱以伏特計. 電壓有二，一曰電動勢，二曰電勢差. 電動勢謂電池所加電勢於電荷也，其猶人之汲水至高處而水得其勢能也. 以能量言之，則謂電勢能之增除以電荷之數也. 電勢差謂電勢之降也，其猶水自高處趨下而失其勢能也. 以能量言之，則謂電勢能之減損除以電荷之數也. 加於一物之電壓與電流之比率有常，此之謂歐姆定律.
鄧綏
陰后見后德稱日盛，不知所為，遂造祝詛，欲以為害. 帝嘗寢病危甚，陰后密言：「吾得意，不令鄧氏復有遺類！」后聞，乃對左右流涕言曰：「妾竭誠盡心以事皇后，竟不為所祐，而當獲罪於天. 婦人雖無從死之義，然周公身請武王之命，越姬心誓必死之分，上以報帝之恩，中以解宗族之禍，下不令陰氏有人豕之譏. 」即欲飲藥，宮人趙玉者固禁之，因詐言屬有使來，上疾已愈. 后信以為然，乃止. 明日，帝果瘳.
電壓
分類:物理
鄧綏
元興元年，帝崩，長子平原王勝有疾，而諸皇子夭沒，前後十數，後生者輒隱秘養於人間. 殤帝生始百日，后乃迎立之. 尊后為皇太后，太后臨朝. 和帝葬後，宮人並歸園，太后賜周、馮貴人策曰：「朕與貴人託配後庭，共歡等列，十有餘年. 不獲福祐，先帝早弃天下，孤心煢煢，靡所瞻仰，夙夜永懷，感愴發中. 今當以舊典分歸外園，慘結增歎，燕燕之詩，曷能喻焉？其賜貴人王青蓋車，采飾輅，驂馬各一駟，黃金三十斤，雜帛三千匹，白越四千端. 」又賜馮貴人王赤綬，以未有頭上步搖、環珮，加賜各一具.
是時新遭大憂，法禁未設. 宮中亡大珠一篋，太后念，欲考問，必有不辜. 乃親閱宮人，觀察顏色，即時首服. 又和帝幸人吉成，御者共枉吉成以巫蠱事，遂下掖庭考訊，辭證明白. 太后以先帝左右，待之有恩，平日尚無惡言，今反若此，不合人情，更自呼見實覈，果御者所為. 莫不歎服，以為聖明. 常以鬼神難徵，淫祀無福. 乃詔有司罷諸祠官不合典禮者. 又詔赦除建武以來諸犯妖惡，及馬、竇家屬所被禁錮者，皆復之為平人. 減大官、導官、尚方、內者服御珍膳靡麗難成之物，自非供陵廟，稻粱米不得導擇，朝夕一肉飯而已. 舊太官湯官經用歲且二萬萬，太后勑止，日殺省珍費，自是裁數千萬. 及郡國所貢，皆減其過半. 悉斥賣上林鷹犬. 其蜀、漢釦器九帶佩刀，並不復調. 止畫工三十九種. 又御府、尚方、織室錦繡、冰紈、綺縠、金銀、珠玉、犀象、瑇瑁、彫鏤翫弄之物，皆絕不作. 離宮別館儲峙米糒薪炭，悉令省之. 又詔諸園貴人，其宮人有宗室同族若羸老不任使者，令園監實覈上名，自御北宮增喜觀閱問之，恣其去留，即日免遣者五六百人.
高鍇
高鍇，唐人，高釴弟. 元和九年登進士第，升宏辭科，累遷吏部員外. 太和三年，準敕試別頭進士明經鄭齊之等十八人. 榜出之後，語辭紛競. 監察御史姚中立以聞，詔鍇審定. 乃升李景、王淑等，人以為公. 六年二月，自司勛郎中轉諫議大夫. 七年，遷中書舍人. 九年十月，以本官權知禮部貢舉. 開成元年春，試畢，進呈及第人名，文宗謂侍臣曰：「從前文格非佳，昨出進士題目，是朕出之，所試似勝去年. 」鄭覃曰：「陛下改詩賦格調，以正頹俗，然高鍇亦能勵精選士，仰副聖旨. 」帝又曰：「近日諸侯章奏，語太浮華，有乖典實. 宜罰掌書記，以誡其流. 」李石曰：「古人因事為文，今人以文害事，懲弊抑末，實在盛時. 」乃以鍇為禮部侍郎. 三年，任戊午科主考官，指裴思谦爲狀首.
鄧綏
及殤帝崩，太后定策立安帝，猶臨朝政. 以連遭大憂，百姓苦役，殤帝康陵方中秘藏，及諸工作，事事減約，十分居一. 詔告司隸校尉、河南尹、南陽太守曰：『每覽前代外戚賓客，假借威權，輕薄謥詷，至有濁亂奉公，為人患苦. 咎在執法怠懈，不輒行其罰故也. 今車騎將軍騭等雖懷敬順之志，而宗門廣大，姻戚不少，賓客姦猾，多干禁憲. 其明加檢勑，勿相容護. 』自是親屬犯罪，無所假貸. 太后愍陰氏之罪廢，赦其徙者歸鄉，勑還資財五百餘萬. 永初元年，爵號太夫人為新野君，萬戶供湯沐邑.
壬寅英國猴痘之疫
壬寅英國猴痘之疫，亦稱二〇二二猴痘爆發.
高鍇
三年，榜出後，敕曰：「進士每歲四十人，其數過多，則乖精選. 官途填委，要窒其源，宜改每年限放三十人，如不登其數，亦聽. 」然鍇選擢雖多，頗得實才，抑豪華，擢孤進，至今稱之. 尋轉吏部侍郎. 其年九月，出為鄂州刺史、御史大夫、鄂嶽觀察使，卒.
鄧綏
二年夏，京師旱，親幸洛陽寺錄冤獄. 有囚實不殺人而被考自誣，羸困輿見，畏吏不敢言，將去，舉頭若欲自訴. 太后察視覺之，即呼還問狀，具得枉實，即時收洛陽令下獄抵罪. 行未還宮，澍雨大降.
壬寅英國猴痘之疫
發隱於二〇二二年四月二十九日. 迄壬寅孟夏，天下染疫者逾萬，死者逾百. 揣度或百有一亡.
鄧綏
三年秋，太后體不安，左右憂惶，禱請祝辭，願得代命. 太后聞之，即譴怒，切勑掖庭令以下，但使謝過祈福，不得妄生不祥之言. 舊事，歲終當饗遣衛士，大儺逐疫. 太后以陰陽不和，軍旅數興，詔饗會勿設戲作樂，減逐疫侲子之半，悉罷象橐駝之屬. 豐年復故. 太后自入宮掖，從曹大家受經書，兼天文、筭數. 晝省王政，夜則誦讀，而患其謬誤，懼乖典章，乃博選諸儒劉珍等及博士、議郎、四府掾史五十餘人，詣東觀讎校傳記. 事畢奏御，賜葛布各有差. 又詔中官近臣於東觀受讀經傳，以教授宮人，左右習誦，朝夕濟濟. 及新野君薨，太后自侍疾病，至乎終盡，憂哀毀損，事加於常. 贈以長公主赤綬、東園秘器、玉衣繡衾，又賜布三萬匹、錢三千萬. 騭等遂固讓錢、布不受. 使司空持節護喪事，儀比東海恭王，謚曰敬君. 太后諒闇既終，久旱，太后比三日幸洛陽，錄囚徒，理出死罪三十六人，耐罪八十人，其餘減罪死右趾已下至司寇.
高鍇
有子高湘登進士第，自員外郎知制誥，正拜中書舍人. 咸通間，改諫議大夫. 坐宰相劉瞻親厚，貶高州司馬. 乾符初，復為中書舍人. 三年，遷禮部侍郎，選士得人. 出為潞州大都督府長史、昭義節度、澤潞觀察等使，卒.
傳高彥休乃高鍇從孫，著《唐闕史》三卷.
鄧綏
七年正月，初入太廟，齋七日，賜公卿百僚各有差. 庚戌，謁宗廟，率命婦群妾相禮儀，與皇帝交獻親薦，成禮而還. 因下詔曰：「凡供薦新味，多非其節，或鬱養強孰，或穿掘萌牙，味無所至而夭折生長，豈所以順時育物乎！傳曰：「非其時不食. 」自今當奉祠陵廟及給御者，皆須時乃上. 」凡所省二十三種. 自太后臨朝，水旱十載，四夷外侵，盜賊內起. 每聞人飢，或達旦不寐，而躬自減徹，以救災戹，故天下復平，歲還豐穰.
元初五年，平望侯劉毅以太后多德政，欲令早有注記，上書安帝曰：「臣聞《易》載羲、農而皇德著，《書》述堯|唐、舜|虞而帝道崇，故雖聖明，必書功於竹帛，流音於管弦. 伏惟皇太后膺大聖之姿，體乾坤之德，齊蹤虞妃，比跡任、姒. 孝悌慈仁，允恭節約，杜絕奢盈之源，防抑逸欲之兆. 正位內朝，流化四海. 及元興、延平之際，國無儲副，仰觀乾象，參之人譽，援立陛下為天下主，永安漢室，綏靜四海. 又遭水潦，東州飢荒. 垂恩元元，冠蓋交路，菲薄衣食，躬率群下，損膳解驂，以贍黎苗. 惻隱之恩，猶視赤子. 克已引愆，顯揚仄陋. 崇晏晏之政，敷在寬之教. 興滅國，繼絕世，錄功臣，復宗室. 追還徙人，蠲除禁錮. 政非惠和，不圖於心，制非舊典，不訪於朝. 弘德洋溢，充塞宇宙；洪澤豐沛，漫衍八方. 華夏樂化，戎狄混幷. 丕功著於大漢，碩惠加於生人. 巍巍之業，可聞而不可及；蕩蕩之勳，可誦而不可名. 古之帝王，左右置史；漢之舊典，世有注記. 夫道有夷崇，治有進退. 若善政不述，細異輒書，是為堯、湯負洪水大旱之責，而無咸熙假天之美；高宗、成王有雉雊迅風之變，而無中興康寧之功也. 上考《詩》、《書》，有虞二妃，周|周室三母，修行佐德，思不逾閾. 未有內遭家難，外遇灾害，覽總大麓，經營天物，功德巍巍若茲者也. 宜令史官著《長樂宮注》、《聖德頌》，以敷宣景燿，勒勳金石，縣之日月，攄之罔極，以崇陛下烝烝之孝. 」帝從之.
六年，太后詔徵和帝弟濟北、河間王子男女年五歲以上四十餘人，又鄧氏近親子孫三十餘人，並為開邸第，教學經書，躬自監試. 尚幼者，使置師保，朝夕入宮，撫循詔導，恩愛甚渥. 乃詔從兄河南尹豹、越騎校尉康等曰：「吾所以引納群子，置之學官者，實以方今承百王之敝，時俗淺薄，巧偽滋生，《五經》衰缺，不有化導，將遂陵遲，故欲褒崇聖道，以匡失俗. 傳不云乎：「飽食終日，無所用心，難矣哉！」今末世貴戚食祿之家，溫衣美飯，乘堅驅良，而面牆術學，不識臧否，斯故禍敗所從來也. 永平中，四姓小侯皆令入學，所以矯俗厲薄，反之忠孝. 先公既以武功書之竹帛，兼以文德教化子孫，故能束脩，不觸羅網. 誠令兒曹上述祖考休烈，下念詔書本意，則足矣. 其勉之哉！」
康以太后久臨朝政，心懷畏懼，托病不朝. 太后使內人問之. 時宮婢出入，多能有所毀譽，其耆宿者皆稱中大人，所使者乃康家先婢，亦自通中大人. 康聞，詬之曰：「汝我家出，爾敢爾鴉！」婢怒，還說康詐疾而言不遜. 太后遂免康官，遣歸國，絕屬籍.
永寧二年二月，寢病漸篤，乃乘輦於前殿，見侍中、尚書，因北至太子新所繕宮. 還，大赦天下，賜諸園貴人、王、主、群僚錢、布各有差. 詔曰：「朕以無德，託母天下，而薄祐不天，早離大憂. 延平之際，海內無主，元元戹運，危於累卵. 勤勤苦心，不敢以萬乘為樂，上欲不欺天愧先帝，下不違人負宿心，誠在濟度百姓，以安劉氏. 自謂感徹天地，當蒙福祚，而喪禍內外，傷痛不絕. 頃以廢病沈滯，久不得侍祠，自力上原陵，加欬逆唾血，遂至不解. 存亡大分，無可奈何. 公卿百官，其勉盡忠恪，以輔朝廷. 」三月崩. 在位二十年，年四十一. 合葬順陵.
乃克儂東
乃克儂東，暹羅大城末人，性好泰拳，為後世尊曰「泰拳之祖」.
佛曆二三一八年，時暹羅與緬甸數戰，乃克儂東亦入暹羅軍，緬師克大城，虜之，係於緬甸. 緬王猛拉於仰光以大佛塔加頂，行宴. 緬人亦善拳，遂使御前較技；竟連克緬九人，使緬王歎曰：「暹羅拳師武奇，以夫之勇，竟破九人. 至十人莫敢與之敵，苟非其君庸弱，彼輩當免喪邦之痛. 」其後，即以乃克儂東為泰拳之宗也.
分類:大城列傳
金宣宗
金宣宗諱吾睹補，漢諱珣，金世宗長孫，父宣孝太子允恭，母昭華劉氏.
金衛紹王
衛紹王諱興勝，取漢諱永濟，金世宗第七子，母元妃李氏.
金宣宗
初封溫國公、豐王、翼王、邢王、昇王. 至寧初胡沙虎弒衛紹王，宣宗嗣位. 國蹙兵弱，財用匱乏，不能守中都，乃徙都汴. 蒙古陷中都，火月餘不滅. 河北郡縣，多降蒙古. 遣使如蒙古乞和，鐵木真不允. 又南開釁於宋，西啟夏侮，國力日殫，在位十年崩.
金衛紹王
初封衛王. 自武定軍入朝，章宗留之. 帝崩，遂嗣位. 其性柔弱，寡智能，政亂於內. 蒙古侵西北邊，其遣使求和，鐵木真不許. 西北諸州皆降蒙古. 戰於野狐嶺，敗績. 在位五年，至寧初為胡沙虎所弒. 追降東海郡侯.
呂頤浩
呂頤浩，字元直，滄州樂陵人，後遷齊州. 南宋初宰相也.
傳
熙寧四年生. 頤浩之先本居於滄州樂陵，後遷齊州，頤浩即為齊州人也.
哲宗紹聖元年，頤浩登進士第. 先為密州司戶參軍，其後累遷諸官.
徽宗宣和四年，從種師道攻燕京，命為燕山府路轉運使.
七年，頤浩嘗以郭藥師欲降金，而並至金，後歸，復為河北都轉運使，尋以疾辭.
高宗建炎元年，拜為揚州知州.
三年，除同簽書樞密院事、江淮兩浙制置使. 是年，苗傅、劉正彥叛，迫高宗避位，頤浩、張浚、劉光世、韓世忠等將兵勤王，平苗劉之亂，迎帝復位，立大功，先拜尚書右僕射，復遷左僕射. 既而，金復南侵，渡江，頤浩嘗請高宗舟海以避敵.
宋立國重文抑武，故相權與軍權乃分. 及南遷，兵馬倥傯，故有為相者兼掌軍者，頤浩即為其一. 時頤浩權重，「樞府幾無所預，頤浩在位尤顓恣」，故為人所憚.
四年，浙西制置使韓世忠困金將完顏宗弼於黃天蕩，頤浩請高宗親征，御史中丞趙鼎即以冒進為疏，頤浩遂請辭，被命為鎮南軍節度、開府儀同三司、醴泉觀使. 後改為江東安撫制置大使兼知池州.
紹興元年，頤浩復拜相，拜少保、尚書左僕射、同中書門下平章事兼知樞密院事，與秦檜共，頤浩主外而檜主內也.
二年，復命都督江、淮、荊、浙諸軍之事，並於鎮江開都督府；是年以韓世忠之軍，頤浩、朱勝非創月樁錢，供以軍需. 然其善用私人，是以嘗傾秦檜、李綱、李光等.
三年，頤浩再罷相，除鎮南軍節度使、開府儀同三司、提舉洞霄宮，改特進、觀文殿大學士. 其後雖累遷，然已無權矣. 五年，封成國公.
九年，金人歸河南之地，高宗欲以頤浩守陝西，頤浩以老病辭之. 後再赴召至臨安，但以病未得見高宗，後遂歸台州養之. 夏四月初一，薨，年六十九，贈太師、秦國公，諡曰忠穆.
地皇氏
地皇氏，凡有兄弟十一人，或言十二人，岳姓，諱鑑，一名鏗，字子元，號文悅. 皆婦容、高額、馬掌、蛇身者，母后土夫人. 其以火德王天下，繼天皇氏為酋，治龍門、熊耳，凡立一千八百年. 傳地皇氏先於三皇，又傳地皇氏為盤古氏之孫，天皇氏之子，鉅靈氏之夫，人皇氏之父，列於「五龍」.
呂頤浩
傳
孝宗淳熙十五年，頤浩得配享高宗廟庭.
地皇氏
傳天皇氏白日昇仙，地皇氏治天下，老君又下於流綱山，授地皇氏《地皇內經》凡十四篇. 而地皇氏得此經，以道治世三萬六千歲，白日登仙，升太極虛皇天中. 蓋聞，神農等皆其後也.
呂頤浩
傳
理宗寶慶二年，理宗圖功臣像二十有四於昭勳閣，頤浩列於中.
地皇氏
地皇氏嘗定三辰，分晝夜，乃有日月.
呂頤浩
著作
呂頤浩舊集十五卷，今有《忠穆集》行於世. 《全宋詩》錄有其詩.
地皇氏
引據
《三五歷紀》
分類:先三代本紀 分類:華夏神話
呂頤浩
引據
分類:宋列傳
腐女
緣由
有宗其本，概略如此：
一曰卑妒. 修身懿容，佳人所以見眷也，而腐女妒惡之. 蓋顧視倜儻、姿儀美甚之夫，頗願近也. 然度其身，不可比侔. 是故俾陰陽、璞瑕壹同，孰若同美者相愛矣.
二曰異己. 或有腐女者，陽女而陰男，衣郎君之服，慕余桃之情，以耽男色也.
三曰防禦. 古之女子，莫圖淫焉，男女歡愛，飾惡為慝. 然食色常欲，豈有止焉？逮男風之藝文浸盛，其特式瞻，以厭己欲之闕.
四曰逃避. 日本言情小說之女角，几近完人，有女讀之，自喟不如. 以無女之文代之，以為善也. 中國殊之，述良人之佳文既鮮，道龍陽之華辭頗多，故益喜讀視也.
分類:群
歐姆定律
歐姆定律，電學之法也. 其式曰：「V=IR」，V為電壓，I為電流，R為電阻. 其言若温不變、物之形質不變者，則電壓與電流之率有常，其率曰電阻.
物之電阻因質、長短、粗幼而異. 其式曰：「R=pL/A」，p為電阻率，其數因物質而異. L為物之長短，A為橫截面之面積.
分類:物理
年
年，或曰歲、曰載、曰春秋、曰枯榮者也. 所謂枯榮者，一年生植物凋於秋冬，茂於春夏而謂之. 然其所以有枯榮、大化所以有冷暖，蓋坤輿之躔行乎日也，而地軸於黃道面未正矩之，而日光有凜炎春|煦秋|旻之別.
分類:時
伏特
伏特者，所以計電壓之大小也. 其符曰V. 其名出於意大利物理學家亞歷山德羅伏打，昔伏打始作電池，故後世以伏特名之. 其定義曰：
今有電壓加於二端也，使一庫侖之電荷得一焦耳之能量者，則電壓為一伏特也.
雨霖鈴·寒蟬淒切
《雨霖鈴·寒蟬淒切》，詞也，柳永著. 後列於《宋詞三百首》，以離別為題.
詞
寒蟬悽切，對長亭晚，驟雨初歇. 都門帳飲無緒，留戀處，蘭舟催發. 執手相看淚眼，竟無語凝噎. 念去去，千里煙波，暮靄沉沉楚天闊.
多情自古傷離別，更那堪冷落清秋節！今宵酒醒何處？楊柳岸，曉風殘月. 此去經年，應是良辰好景虛設. 便縱有千種風情，更與何人說？
黑林公例
黑林公例，出劉慈欣《三體》. 宇宙者，一黑林也，星球如獵户行於其中，相覺相殺，否者不免.
王玄策
王玄策，生卒年不詳，洛陽人也. 唐臣，數使天竺. 嘗為融州黃水令，後遷朝散大夫.
貞觀十五年，中天竺戒日王遣使來. 貞觀十七年，王玄策拜副使，從李義表使天竺. 貞觀二十一年，玄策以正使之身復往天竺，時阿羅那順為中天竺之新王，遣兵掠唐使. 玄策發吐蕃兵、泥婆羅兵破中天竺. 顯慶二年，玄策三使天竺. 玄策又嘗往摩河菩提寺拜之. 於天竺之事，其雖記有《中天竺行記》，惟完本久已失，惟餘《法苑珠林》、《釋迦方志》等殘篇也.
從子王氏，本名未詳，自幼出家，號智弘律師.
據
分類:唐列傳
西歐
西歐者，歐羅巴洲之西也. 含英吉利、愛爾蘭、法蘭西、德意志、比利時諸邦，凡三十餘國，以佔歐洲之半壁. 其地多屬北溫帶，於北緯三十五度至六十度間. 其民庶多足食豐衣、安堵樂業.
通天咖啡館
通天咖啡館乃紐約一咖啡館，始建於一七九三年. 在華爾街.
詞彙學
詞彙學，屬語言學旁支. 語言之原質三，而詞彙居其一，合語法、語音為心聲心畫之本. 詞彙尤重，大抵嬰孩母語，首知字詞，而後乃習其句法. 其德或通諸全民，或別乎民族，全民則眾人也、規範也，民族則對稱也、比喻也；又兼以時代之別，語量之異. 故莫知其所流極也. 漢語之詞彙，有單字、有會合. 其字或有義，或無義，或棄義. 無義之合，謰語是矣，若饕餮、恍惚；棄義之用，還音是矣，若卡通、菩薩. 已而典故斐然，斯有成語；專名比辭，斯有仂語；遞迴厘然，斯有學語. 其局幹也，無非字、詞、語之會通；其為物也，則聲、字、義之協和. 夫詞彙之義，則分語彙、語法、語用之不同，其說在言理、用情之有別，可一詞多音、一義多詞、意在言外. 詞之所以為詞者，匯諸義基而定言者也. 人羣演進，詞彙之變已亟矣，成詞之多，不可不訓. 而訓詁則中國濫觴最早，爾雅釋名以來，二千年於茲矣.
英語詞根
英語之詞根者，不能自成字詞，必相併或附於他詞，乃能成詞. 凡詞根，或出於古英語，或出於拉丁文，或出於希臘文.
舉隅
ali、alter、else，他也. ali 出於拉丁文alius.
ann、enn，年也. 出於拉丁文annum.
arm，兵器也，臂也.
aster、astro、stella，星也. aster，拉丁文也. astro，出於希臘文ἄστρον. stella亦拉丁文也.
aud、ey，聽也. 出於拉丁文'''audiō. '''
bar，棒也，橫木也.
bat、beat，撃也. bat 出於拉丁文battuere.
cap，首也.
cede、cess，前也，又退也. 出於拉丁文cedere.
ceive、cept，執也.
婦好
縮圖|[[殷墟婦好雕像]] 婦好者，商王武丁之婦也. 廟號母辛.
英語詞根
舉隅
cel，升也，速也.
center、centri，中也.
clim、clin，傾也.
close、clude，閉也.
cour、cord，心也.
cover，覆也，隱也.
cre，生長也.
cur、cour、cor，流也，奔也.
cur，慎也，顧也.
分類:語言
廟號
廟號者，帝后之崩薨後，於太廟所祀之名號也. 其俶於殷商，而興於李唐. 初，先君多以諡號稱之，然自唐以降，以其諡字繁多，甚有不便，故改以行廟號稱之. 分類:中華史
人皇氏
人皇氏，愷姓，諱胡洮，字文生，別號居方氏，地皇氏之子. 上古之三皇. 地皇昇，人皇立，兄弟九人，分掌九州，歷一百五十世，凡立一萬五千六百年也. 或曰人皇氏即軒轅氏或泰皇也. 以土德王天下，治日照. 子提挺氏.
引據
《史記·補三皇本紀》
分類:先三代本紀 分類:華夏神話
納黎萱
納黎萱大帝，諱帕那萊，暹羅大城王，列於五大帝，號「黑王子」，或曰「黑帝」. 幼時質於緬甸.
佛曆二〇九九年生於彭世洛，父坦馬羅闍. 二一〇七年，緬王莽應龍攻大城國，坦馬羅闍降，且以子納黎萱、厄迦陀沙律為質子，送於緬甸. 厄迦陀沙律者，號曰「白王子」. 二一一三年，莽應龍亡大城，立坦馬羅闍為王，號素可泰. 莽應龍納坦馬羅闍之女為妾.
二一一五年，與其弟歸之. 二一一六年，封為摩訶烏巴臘，即副王也. 二一二五年，莽應龍薨，其子莽應里立. 二一二七年，阿瓦守將猛勺得明之助，叛，緬遂亂. 猛勺者，莽應龍之弟也. 莽應里欲使納黎萱徵猛勺，納黎萱不從. 二一二八年，破緬師，复暹羅國. 二一三一年，又破緬甸.
二一三四年，坦馬羅闍崩，納黎萱嗣. 二一三五年，伐真臘. 二一三六年，緬遂侵之，帝會師大破之，殺其太子. 二一三七年，再入真臘，明年陷其都. 後又自緬甸取馬來半島大部. 後暹羅國日盛.
二一四九年，撣邦主為阿瓦王阿那畢隆攻之，求於納黎萱. 納黎萱出兵援之，崩於途. 其弟「白王子」厄迦陀沙律嗣之.
分類:大城本紀
人方
人方，又釋尸方，古方國也. 殷季東夷立. 臨淮，在今山東、江蘇、安徽會處.
那萊王
那萊王，後世號曰那萊大帝，暹羅大城王，佛曆二一七三年生. 二二〇〇年，室利素曇瑪羅闍崩，那萊立. 帝交於西方，尤與法王路易十四相善，嘗遣使至法，而為國人與貴勳所怨. 二二三二年，那萊王不豫，大將帕碧羅闍反，殺其嬖臣華爾康，及帝崩，帕碧罗闍遂自立為君也. 華爾康者，希臘人也. 暹羅复鎖其國之.
人方
分類:夏商書
那萊王
分類:大城本紀
李德裕
李德裕，字文饒，元和宰相吉甫子也. 少力於學，既冠，卓犖有大節. 不喜與諸生試有司，以廕補校書郎. 河東張弘靖辟為掌書記. 府罷，召拜監察御史.
穆宗即位，擢翰林學士. 帝為太子時，已聞吉甫名，由是顧德裕厚，凡號令大典冊，皆更其手. 數召見，賚獎優華. 帝怠荒於政，故戚裏多所請丐，挾宦人訁冋禁中語，關托大臣. 德裕建言：「舊制，駙馬都尉與要官禁不往來. 開元中，訶督尤切，今乃公至宰相及大臣私第. 是等無佗材，直洩漏禁密，交通中外耳. 請白事宰相者，聽至中書，無輒詣第. 」帝然之. 再進中書舍人. 未幾，授御史中丞.
始，吉甫相憲宗，牛僧孺、李宗閔對直言策，痛詆當路，條失政. 吉甫訴於帝，且泣，有司皆得罪，遂與為怨. 吉甫又為帝謀討兩河叛將，李逢吉沮解其言，功未既而吉甫卒，裴度實繼之. 逢吉以議不合罷去，故追銜吉甫而怨度，擯德裕不得進. 至是，間帝暗庸，節度使與元稹相怨，奪其宰相而己代之. 欲引僧孺益樹黨，乃出德裕為浙西觀察使. 俄而僧孺入相，由是牛、李之憾結矣.
敬宗立，侈用無度，詔浙西上脂朅妝具，德裕奏：「比年旱災，物力未完. 乃三月壬子赦令，常貢之外，悉罷進獻. 此陛下恐聚斂之吏緣以成奸，雕窶之人不勝其敝也. 本道素號富饒，更李錡、薛蘋，皆榷酒於民，供有羨財. 元和詔書停榷酤，又赦令禁諸州羨餘無送使. 今存者惟留使錢五十萬緡，率歲經費常少十三萬，軍用褊急. 今所須脂朅妝具，度用銀二萬三千兩，金百三十兩，物非土產，雖力營索，尚恐不逮. 願詔宰相議，何以俾臣不違詔旨，不乏軍興，不疲人，不斂怨，則前敕後詔，鹹可遵承. 」不報. 方是時，罷進獻，不閱月，而求貢使者足相接于道，故德裕推一以諷它.
自元和後，天下禁毋私度僧. 徐州王智興紿言天子誕月，請築壇度人以資福，詔可. 即顯募江淮間，民皆曹輩奔走，因牟擷其財以自入. 德裕劾奏：「智興為壇泗州，募願度者，人輸錢二千，則不復勘詰，普加髡落. 自淮而右，戶三丁男，必一男剔發，規影傜賦，所度無算. 臣閱度江者日數百，蘇、常齊民，十固八九，若不加禁遏，則前至誕月，江淮失丁男六十萬，不為細變. 」有詔徐州禁止.
太和三年，召拜兵部侍郎. 裴度薦材堪宰相，而李宗閔以中人助，先秉政，且得君，出德裕為鄭滑節度使，引僧孺協力，罷度政事. 二怨相濟，凡德裕所善，悉逐之. 於是二人權震天下，黨人牢不可破矣. 逾年，徙劍南西川. 蜀自南詔入寇，敗杜元穎，而郭釗代之，病不能事，民失職，無聊生. 德裕至，則完殘奮怯，皆有條次. 成都既南失姚、協，西亡維、松，由清溪下沫水而左，盡為蠻有. 始，韋皋招來南詔，復巂州，傾內資結蠻好，示以戰陣文法. 德裕以皋啟戎資盜，其策非是，養成癰疽，第未決耳. 至元穎時，遇隙而發，故長驅深入，蹂剔千里，蕩無孑遺. 今瘢夷尚新，非痛矯革，不能刷一方恥. 乃建籌邊樓，按南道山川險要與蠻相入者圖之左，西道與吐蕃接者圖之右. 其部落眾寡，饋餫遠邇，曲折鹹具. 乃召習邊事者與之指畫商訂，凡虜之情偽盡知之. 又料擇伏瘴舊獠與州兵之任戰者，廢遣獰耄什三四，士無敢怨. 又請甲人于安定，弓人河中，弩人浙西. 繇是蜀之器械皆犀銳. 率戶二百取一人，使習戰，貸勿事，緩則農，急則戰，謂之「雄邊子弟」. 其精兵曰南燕保義、保惠、兩河慕義、左右連弩；騎士曰飛星、鷙擊、奇鋒、流電、霆聲、突騎. 總十一軍. 築杖義城，以制大度、青溪關之阻；作禦侮城，以控榮經犄角勢；作柔遠城，以厄西山吐蕃；復邛崍關，徙巂州治台登，以奪蠻險.
能量守恆律
能量守恆律，舊譯能量保存、功權常住，物理公例也. 謂能不增不減，唯變化氣質耳. 譬若摩擦力之加於物，動能雖減，然化而為熱能，總量不變也.
李德裕
舊制，歲抄運內粟贍黎、巂州，起嘉、眉，道陽山江，而達大度，乃分餉諸戍. 常以盛夏至，地苦瘴毒，輦夫多死. 德裕命轉邛、雅粟，以十月為漕始，先夏而至，以佐陽山之運，饋者不涉炎月，遠民乃安. 蜀人多鬻女為人妾，德裕為著科約：凡十三而上，執三年勞；下者，五歲；及期則歸之父母. 毀屬下浮屠私廬數千，以地予農. 蜀先主祠旁有猱村，其民剔髮若浮屠者，畜妻子自如，德裕下令禁止. 蜀風大變. 於是二邊浸懼，南詔請還所俘掠四千人，吐蕃維州將悉怛謀以城降. 維距成都四百里，因山為固，東北繇索叢嶺而下二百里，地無險，走長川不三千里，直吐蕃之牙，異時戍之，以制虜入者也. 德裕既得之，即發兵以守，且陳出師之利. 僧孺居中沮其功，命返悉怛謀於虜，以信所盟，德裕終身以為恨. 會監軍使王踐言入朝，盛言悉怛謀死，拒遠人向化意. 帝亦悔之，即以兵部尚書召，俄拜中書門下平章事，封贊皇縣伯.
能量守恆律
又如物墜自高，加速也漸，勢化為動. 然其和尚不易，故謂之守恆.
李德裕
後帝暴感風，害語言. 鄭注始因王守澄以藥進，帝少間，又薦李訓使待詔，帝欲授諫官，德裕曰：「昔諸葛亮有言：'親賢臣，遠小人，先漢所以興隆也. 親小人，遠賢士，後漢所以傾頹也. '今訓小人，頃咎惡暴天下，不宜引致左右. 」帝曰：「人誰無過，當容其改. 且逢吉嘗言之. 」對曰：「聖賢則有改過，若訓天資奸邪，尚何能改？逢吉位宰相，而顧愛凶回，以累陛下，亦罪人也. 」帝語王涯別與官，德裕搖手止涯，帝適見，不懌，訓、注皆怨，即復召宗閔輔政，拜德裕為興元節度使. 入見帝，自陳願留闕下，復拜兵部尚書. 宗閔奏：「命已行，不可止. 」更徙鎮海軍以代王璠.
先是太和中，漳王養母杜仲陽歸浙西，有詔在所存問. 時德裕被召，乃檄留後使如詔書. 璠入為尚書左丞，而漳王以罪廢死，因與戶部侍郎李漢共譖德裕嘗賂仲陽導王為不軌. 帝惑其言，召王涯、李固言、路隋質之，注、璠、漢三人者語益堅，獨隋言：「德裕大臣，不宜有此. 」讒焰少衰. 遂貶德裕為太子賓客，分司東都. 復貶袁州長史，隋亦免宰相. 未幾，宗閔以罪斥，而注、訓等亂敗. 帝追悟德裕以誣構逐，乃徙滁州刺史. 又以太子賓客分司東都. 開成初，帝從容語宰相：「朝廷豈有遺事乎？」眾皆以宋申錫對. 帝俯首涕數行下，曰：「當此時，兄弟不相保，況申錫邪？有司為我褒顯之. 」又曰：「德裕亦申錫比也. 」起為浙西觀察使. 後對學士禁中，黎埴頓首言：「德裕與宗閔皆逐，而獨三進官. 」帝曰：「彼嘗進鄭注，而德裕欲殺之，今當以官與何人？」埴懼而出. 又指坐扆前示宰相曰：「此德裕爭鄭注處. 」
能量守恆律
分類:基礎之文
李德裕
武宗立，召為門下侍郎、同中書門下平章事. 既入謝，即進戒帝：「辨邪正，專委任，而後朝廷治. 臣嘗為先帝言之，不見用. 夫正人既呼小人為邪，小人亦謂正人為邪，何以辨之？請借物為諭，松柏之為木，孤生勁特，無所因倚. 蘿蔦則不然，弱不能立，必附它木. 故正人一心事君，無待於助. 邪人必更為黨，以相蔽欺. 君人者以是辨之，則無惑矣. 」又謂治亂系信任，引齊桓公問管仲所以害霸者，仲對琴瑟笙竽、弋獵馳騁，非害霸者；惟知人不能舉，舉不能任，任而又雜以小人，害霸也. 「太、玄、德、憲四宗皆盛朝，其始臨禦，自視若堯、舜，浸久則不及初，陛下知其然乎？始一委輔相，故賢者得盡心. 久則小人並進，造黨與，亂視聽，故上疑而不專. 政去宰相則不治矣. 在德宗最甚，晚節宰相惟奉行詔書，所與圖事者，李齊運、裴延齡、韋渠牟等，訖今謂之亂政. 夫輔相有欺罔不忠，當亟免，忠而材者屬任之. 政無它門，天下安有不治？先帝任人，始皆回容，積纖微以至誅貶. 誠使雖小過必知而改之，君臣無猜，則讒邪不幹其間矣. 」又言：「開元初，輔相率三考輒去，雖姚崇、宋璟不能逾. 至李林甫，秉權乃十九年，遂及禍敗. 是知亟進罷宰相，使政在中書，誠治本也. 」
帝嘗疑楊嗣復、李玨顧望不忠，遣使殺之. 德裕知帝性剛而果於斷，即率三宰相見延英，嗚咽流涕曰：「昔太宗、德宗誅大臣，未嘗不悔. 臣欲陛下全活之，無異時恨. 使二人罪惡暴著，天下共疾之. 」帝不許，德裕伏不起. 帝曰：「為公等赦之. 」德裕降拜升坐. 帝曰：「如令諫官論爭，雖千疏，我不赦. 」德裕重拜. 因追還使者，嗣復等乃免. 時帝數出畋遊，暮夜乃還，德裕上言；「人君動法於日，故出而視朝，入而燕息. 《傳》曰：'君就房有常節. '惟深察古誼，毋繼以夜. 側聞五星失度，恐天以是勤勤儆戒. 《詩》曰：'敬天之渝，不敢馳驅. '願節田游，承天意. 」尋冊拜司空.
回鶻自開成時為黠戛斯所破. 會昌後，烏介可汗挾公主牙塞下，種族大饑，以弱口、重器易粟于邊. 退渾、党項利虜掠，因天德軍使田牟上言，願以部落兵擊之. 議者請可其言. 德裕曰：「回鶻于國嘗有功，以窮來歸，未輒擾邊，遽伐之，非漢宣帝待呼韓之義. 不如與之食，以待其變. 」陳夷行曰：「資盜糧，非計也，不如擊之便. 」德裕曰：「沙陀、退渾，不可恃也. 夫見利則進，遇敵則走，雜虜之常態，孰肯為國家用邪？天德兵素弱，以一城與勁虜確，無不敗. 請詔牟無聽諸戎計. 」帝於是貸粟二萬斛.
會嗢沒斯殺赤心以降，赤心兵潰去. 於是回鶻勢窮，數丐羊馬，欲藉兵復故地，又願假天德城以舍公主，帝不許. 乃進逼振武保大柵杷頭峰，以略朔川，轉戰雲州，刺史張獻節嬰城不出. 回鶻乃大掠，党項、退渾皆保險莫敢拒. 帝益知向不許田牟用二部兵之效，乃復問以計，德裕曰：「杷頭峰北皆大磧，利用騎，不可以步當之. 今烏介所恃，公主爾，得健將出奇奪還之，王師急擊，彼必走. 今銳將無易石雄者，請以籓渾勁卒與漢兵銜枚夜擊之，勢必得. 」帝即以方略授劉沔，令雄邀擊可汗于殺胡山，敗之，迎公主還，回鶻遂敗. 進位司徒.
黠戛斯遣使來，且言攻取安西、北庭，帝欲從黠戛斯求其地，德裕曰：「不可. 安西距京師七千里，北庭五千里. 異時繇河西、隴右抵玉門關，皆我郡縣，往往有兵，故能緩急調發. 自河、隴入吐蕃，則道出回鶻. 回鶻今破滅，未知黠戛斯果有其地邪？假令安西可得，即復置都護，以萬人往戍，何所興發，何道饋輓？彼天德、振武于京師近，力猶苦不足，況七千里安西哉？臣以為縱得之，無用也. 昔漢魏相請罷田車師，賈捐之請棄珠崖，近狄仁傑亦請棄四鎮及安東，皆不願貪外以耗內. 此三臣者，當全盛時，尚欲棄割以肥中國，況久沒甚遠之地乎？是持實費，市虛事，滅一回鶻，而又生之. 」帝乃止.
澤潞劉從諫死，其從子稹擅留事，以邀節度，德裕曰：「澤潞內地，非河朔比，昔皆儒術大臣守之. 李抱真始建昭義軍，最有功，德宗尚不許其子繼. 及劉悟死，敬宗方怠於政，遂以符節付從諫. 太和時，擅兵長子，陰連訓、注，外托效忠，請除君側. 及有狗馬疾，謝醫拒使，便以兵屬稹. 舍而不討，無以示四方. 」帝曰：「可勝乎？」對曰：「河朔，稹所恃以脣齒也. 如令魏、鎮不與，則破矣. 夫三鎮世嗣，列聖許之. 請使近臣明告：'以澤潞命帥，不得視三鎮，今朕欲誅稹，其各以兵會. '」帝然之. 乃以李回持節諭王元逵、何弘敬，皆聽命. 始議用兵，中外交章固爭，皆曰：「悟功高，不可絕其嗣. 又從諫畜兵十萬，粟支十年，未可以破也. 」它宰相亦弇婀趨和，德裕獨曰：「諸葛亮言曹操善為兵，猶五攻昌霸，三越漅，況其下哉？然贏縮勝負，兵家之常，惟陛下聖策先定，不以小利鈍為浮議所搖，則有功矣. 有如不利，臣請以死塞責！」帝忿然曰：「為我語於朝，有沮吾軍議者，先誅之！」群論遂息. 元逵兵已出，而弘敬逗留持兩端. 德裕建遣王宰以陳、許精甲，假道于魏以伐磁. 弘敬聞，遽勒兵請自涉漳取磁、潞.
會橫水戍兵叛，入太原，逐其帥李石，奉裨將楊弁主留事. 方是時，稹未下，朝廷益為憂. 議者頗言兵皆可罷. 帝遣中人馬元實如太原，偵其變. 弁厚賄中人，帳飲三日. 還，謬曰：「弁兵多，屬明光甲者十五里. 」德裕詰曰：「李石以太原無兵，故調橫水卒千五百使戍榆社，弁因以亂，渠能列卒如此多邪？」則曰：「晉人勇，皆兵也，募而得之. 」德裕曰：「募士當以財，李石以人欠一縑，故兵亂，石無以索之，弁何得邪？太原一鎧一戟，舉送行營，安致十五里明光乎？」使者語塞. 德裕即奏：「弁賤伍，不可赦. 如力不足，請舍稹而誅弁. 」遽趣王逢起榆社軍，詔元逵趨土門，會太原. 河東監軍呂義忠聞，即日召榆社卒入斬弁，獻首京師.
莽應里
莽應里，緬語為南達勃因，明人呼之曰莽應里，緬甸東吁王，白象王莽應龍之子，《明史》誤作莽瑞體之子. 及莽應里嗣立，緬國日強，而以窮兵黷武，數與明及暹羅戰，皆敗，竟被執殺.
帕碧羅闍
帕碧羅闍，諱佩拉差，暹羅大城王，班普鑾開國之君也.
佛曆二一七六年生，初為那萊王之象隊統領. 那萊王寵希臘人華爾康，嘗交結於西方也. 華氏說王，欲以曼谷、墨吉讓與法王路易十四也. 二二三二年，那萊王不豫，華爾康謀立王子亞派耶脫，帕碧羅闍即變，殺華爾康與亞派耶脫. 亞派耶脫者，信天主也. 其後，帕碧羅闍圍曼谷，迫法軍退之. 那萊王崩，帕碧羅闍乃立，巴沙通遂亡.
二二四七年，崩.
分類:大城本紀
莽應里
一五三五年十一月九日生. 年十三即從莽瑞體入阿瑜陀耶，後從父征伐凡三十餘年. 一五八一年，莽應龍薨，莽應里立.
一五九九年十一月三十日，莽應里薨，子良淵王嗣位.
分類:東吁本紀
厄伽陀
帕提南蘇里亞阿瑪林，暹羅大城三十三世王，亦其末王也. 暹人呼曰厄伽陀、坤鑾奇鑾. 厄伽陀，獨眼者也. 坤鑾奇鑾，癬王也.
波隆摩閣王之子. 佛曆二二七六年，厄伽陀聞其兄副王探瑪提貝與王妃通，具情以告. 王怒，收探瑪提貝，杖斃之. 厄伽陀謀為副王，波隆摩閣以其無能，卻之. 二二九〇年，授烏通奔副王爵.
二三〇二年，波隆摩閣崩，烏通奔嗣，厄伽陀出為僧. 方兩月，厄伽陀叛，立於蘇里雅瑪英殿. 烏通奔遂遜位，出之為僧. 厄伽陀立，窮兵黷武，民不堪命. 時緬甸王雍笈牙方滅漢達瓦底，國力日強，謀破暹羅. 遂舉兵伐之，不克而歸，崩於途中. 及緬王孟駁立，欲乘先君大志，乃大兵伐暹羅，圍其都大城. 有暹大臣陰開門納之，二三一一年四月，緬兵遂陷大城，掠民物，焚大城. 厄伽陀走死，國祚遂絕. 十一月，其將達信舉大義，復暹羅國祚，開吞武里之基.
分類:大城本紀
賈憲三角
縮圖|[[朱世傑《四元玉鑒》所載之賈憲三角]] 縮圖|明《[[永樂大典》之一頁，楊輝引賈憲之圖，並註曰「左表乃積數，右末乃隅算，中藏者皆廉. 以廉乘商方，命實而除之. 」]] 賈憲三角，或謂楊輝三角，蓋一三角數表. 宋賈憲首引此表，以利乘方、開方. 楊輝復引之，載於《詳解九章算法》. 元朱世傑又引之，並繪《古法七乘方圖》 以發之. 迄四百年，泰西帕斯卡見之，故泰西舊謂之帕斯卡三角.
姜齊
齊君及夫人諡
太公，姓姜，從其封姓，故曰呂尚. 始封於齊，無諡.
太公子伋諡丁公.
丁公子乙公得.
乙公子癸公慈毋（二公無諡）.
過密
過密，一曰內捲，人學家格爾茨首言之. 時，格氏遊歷爪哇，見島內外農業之變遷，其殖民者，資生而無窮；其自主者，過庶而演惡. 蓋以戶口不遷，格致不進，所業彌衰，所獲彌損. 亦有司障蔽，於棣通無所知也，遂致田野之間，充塞而已. 廿稘以還，民生之貧乏，比災劫而無減. 先是，言治者多以國計發達，如天演之遞昇，由微之著，由渾之畫，故日蒸必至之勢也，殆無疑義. 然格說既出，民始知世變之有不可固必者，若中國黃宗智，考論長江農政，謂其群理自封固矣，則務稼穡者，但知糊口，外此工商，率皆小農之變耳，雖抱布貿絲，無裨群化甚明. 身毒杜贊奇，漢學史家，引內捲言治平，揭橥財政、稅種相濟為變之理，謂中國富強，貪墨篤生，維新之事實僨. 今內捲之為學，亦察倫明物之具. 學者謂生民以來，群制不張、食貨不進者，誠喪亂之所由生，而禮讓之所由亡. 非唯一國，營業亦爾. 若中國乃宗法之國，辨親疏，嚴種胤，雖恢弘之廠，不委嫻工；玄遠之學，無徠遠人. 終十數載無其改觀者，所在皆是矣，然國富以亡，豈遑論之，故先覺有變計改新之警.
倪瓚
倪瓚，字元鎮，無錫人. 工詩，善書畫. 所居曰「清閟閣」，藏書數千卷，皆手自勘定. 自號雲林居士. 有潔癖，畲濯不離手. 家本素封，至正初，忽散其財給親故，人咸怪之. 未幾，兵起，富室悉被禍，瓚扁舟箬笠，往來江湖上，獨免於難. 張士誠欲招之，不肯出. 其弟士信怒，一日，與賓客宴湖上，聞葦中有異香，疑為瓚，物色漁舟中，果得之，抶幾死，終無一言. 明洪武初，卒.
動能
動能，能量也. 凡物之動者，皆有動能. 物行速則動能大，物止則無動能. 其有式曰：. 此式繫動能、質量及速，實 所變也. m 為質量，\vec{v} 為速， E 為能量， W 為功， \vec{F} 為力， \vec{s} 為位移. 所言者，質量大，則動能亦大.
摩擦力
摩擦力者，二物相擦之阻力也，所以止物之動者及使物不動也. 其所向逆乎物移之向. 摩擦力有二，一曰靜摩擦力，一曰動摩擦力. 加於止物者謂之靜摩擦力，加於動物者謂之動摩擦力. 有力加於物而物不動者，靜摩擦力加於物故也. 夫物有慣性，物動而無力加之，則物恆動. 故物動而須臾止者，動摩擦力加於物故也. 分類:物理
張華
張華，字茂先，范陽方城人也. 父平，魏漁陽郡守. 華少孤貧，自牧羊，同郡盧欽見而器之. 鄉人劉放亦奇其才，以女妻焉. 華學業優博，辭藻溫麗，朗贍多通，圖緯方伎之書莫不詳覽. 少自修謹，造次必以禮度. 勇於赴義，篤于周急. 器識弘曠，時人罕能測之. 初未知名，著《鷦鷯賦》以自寄.
陳留阮籍見之，歎曰：「王佐之才也！」由是聲名始著. 郡守鮮于嗣薦華為太常博士. 盧欽言之于文帝，轉河南尹丞，未拜，除佐著作郎. 頃之，遷長史，兼中書郎. 朝議表奏，多見施用，遂即真. 晉受禪，拜黃門侍郎，封關內侯. 華強記默識，四海之內，若指諸掌. 武帝嘗問漢宮室制度及建章千門萬戶，華應對如流，聽者忘倦，畫地成圖，左右屬目. 帝甚異之，時人比之子產. 數歲，拜中書令，後加散騎常侍. 遭母憂，哀毀過禮，中詔勉勵，逼令攝事.
初，帝潛與羊祜謀伐吳，而群臣多以為不可，唯華贊成其計. 其後，祜疾篤，帝遣華詣祜，問以伐吳之計. 及將大舉，以華為度支尚書，乃量計運漕，決定廟算. 眾軍既進，而未有克獲，賈充等奏誅華以謝天下. 帝曰：「此是吾意，華但與吾同耳. 」時大臣皆以為未可輕進，華獨堅執，以為必克. 及吳滅，詔曰：「尚書、關內侯張華，前與故太傅羊祜共創大計，遂典掌軍事，部分諸方，算定權略，運籌決勝，有謀謨之勳. 其進封為廣武縣侯，增邑萬戶，封子一人為亭侯，千五百戶，賜絹萬匹. 」
華名重一世，眾所推服，晉史及儀禮憲章並屬於華，多所損益. 當時詔誥皆所草定，聲譽益盛，有台輔之望焉. 而荀勖自以大族，恃帝恩深，憎疾之，每伺間隙，欲出華外鎮. 會帝問華：「誰可託寄後事者？」對曰：「明德至親，莫如齊王攸. 」既非上意所在，微為忤旨，間言遂行. 乃出華為持節、都督幽州諸軍事、領護烏桓校尉、安北將軍. 撫納新舊，戎夏懷之. 東夷馬韓、新彌諸國依山帶海，去州四千餘里，歷世未附者二十餘國，並遣使朝獻. 於是遠夷賓服，四境無虞，頻歲豐稔，士馬強盛.
朝議欲徵華入相，又欲進號儀同. 初，華毀徵士馮恢於帝，紞即恢之弟也，深有寵於帝. 紞嘗侍帝，從容論魏晉事，因曰；「臣竊謂鍾會之釁，頗由太祖. 」帝變色曰：「卿何言邪！」紞免冠謝曰；「臣愚冗瞽言，罪應萬死. 然臣微意，猶有可申. 」帝曰：「何以言之」紞曰：「臣以為善禦者必識六轡盈縮之勢，善政者必審官方控帶之宜，故仲由以兼人被抑，冉求以退弱被進，漢高八王以寵過夷滅，光武諸將由抑損克終. 非上有仁暴之殊，下有愚智之異，蓋抑揚與奪使之然耳. 鍾會才見有限，而太祖誇獎太過，嘉其謀猷，盛其名器，居以重勢，委以大兵，故使會自謂算無遺策，功在不賞，輈張跋扈，遂構凶逆耳. 向令太祖錄其小能，節以大禮，抑之以權勢，納之以軌則，則亂心無由而生，亂事無由而成矣. 」帝曰：「然. 」紞稽首曰：「陛下既已然微臣之言，宜思堅冰之漸，無使如會之徒復致覆喪. 」帝曰：「當今豈有如會者乎？」紞曰：「東方朔有言『談何容易』，《易》曰：『臣不密則失身』. 」帝乃屏左右曰：「卿極言之. 」紞曰：「陛下謀謨之臣，著大功於天下，海內莫不聞知，據方鎮總戎馬之任者，皆在陛下聖慮矣. 」帝默然. 頃之，徵華為太常. 以太廟屋棟折，免官. 遂終帝之世，以列侯朝見.
動能
動能之所以現世，其故乃算牛頓第二定律之捷式也.
張華
惠帝即位，以華為太子少傅，與王戎、裴楷、和嶠俱以德望為楊駿所忌，皆不與朝政. 及駿誅後，將廢皇太后，會群臣於朝堂，議者皆承望風旨，以為《春秋》絕文姜，今太后自絕于宗廟，亦宜廢黜. 」惟華議以為「夫婦之道，父不能得之於子，子不能得之于父，皇太后非得罪于先帝者也. 今黨其所親，為不母於聖世，宜依漢廢趙太后為孝成后故事，貶太后之號，還稱武皇后，居異宮，以全貴終之恩」. 不從，遂廢太后為庶人.
楚王瑋受密詔殺太宰汝南王亮、太保衛瓘等，內外兵擾，朝廷大恐，計無所出. 華白帝以「瑋矯詔擅害二公，將士倉卒，謂是國家意，故從之耳. 今可遣騶虞幡使外軍解嚴，理必風靡. 」上從之，瑋兵果敗. 及瑋誅，華以首謀有功，拜右光祿大夫、開府儀同三司、侍中、中書監，金章紫綬. 固辭開府.
及賈后謀廢太子，左衛率劉卞甚為太子所信遇，每會宴，卞必預焉. 屢見賈謐驕傲，太子恨之，形於言色，謐亦不能平. 卞以賈后謀問華，華曰：「不聞. 」卞曰：「卞以寒悴，自須昌小吏受公成拔，以至今日. 士感知己，是以盡言，而公更有疑于卞邪！」華曰：「假令有此，君欲如何？」卞曰：「東宮俊乂如林，四率精兵萬人. 公居阿衡之任，若得公命，皇太子因朝入錄尚書事，廢賈后於金墉城，兩黃門力耳. 」華曰：「今天子當陽，太子，人子也，吾又不受阿衡之命，忽相與行此，是無其君父，而以不孝示天下也. 雖能有成，猶不免罪，況權戚滿朝，威柄不一，而可以安乎！」及帝會群臣於式乾殿，出太子手書，遍示群臣，莫敢有言者. 惟華諫曰；「此國之大禍. 自漢武以來，每廢黜正嫡，恆至喪亂. 且國家有天下日淺，願陛下詳之. 」尚書左僕射裴頠以為宜先檢校傳書者，又請比校太子手書，不然，恐有詐妄. 賈后乃內出太子素啟事十餘紙，眾人比視，亦無敢言非者，議至日西不決，后知華等意堅，因表乞免為庶人，帝乃可其奏.
初，趙王倫為鎮西將軍，撓亂關中，氐羌反叛，乃以梁王肜代之. 或說華曰：「趙王貪昧，信用孫秀，所在為亂，而秀變詐，奸人之雄. 今可遣梁王斬秀，刈趙之半，以謝關右，不亦可乎！」華從之，肜許諾. 秀友人辛冉從西來，言於肜曰：「氐羌自反，非秀之為. 」故得免死. 倫既還，諂事賈后，因求錄尚書事，後又求尚書令. 華與裴頠皆固執不可，由是致怨，倫、秀疾華如仇. 武庫火，華懼因此變作，列兵固守，然後救之，故累代之寶及漢高斬蛇劍、王莽頭、孔子屐等盡焚焉. 時華見劍穿屋而飛，莫知所向.
初，華所封壯武郡有桑化為柏，識者以為不詳. 又華第舍及監省數有妖怪. 少子韙以中台星坼，勸華遜位. 華不從，曰；「天道玄遠，惟修德以應之耳. 不如靜以待之，以俟天命. 」及倫、秀將廢賈后，秀使司馬雅夜告華曰：「今社稷將危，趙王欲與公共匡朝廷，為霸者之事. 」華知秀等必成篡奪，乃距之. 雅怒曰：「刃將加頸，而吐言如此！」不顧而出. 華方晝臥，忽夢見屋壞，覺而惡之. 是夜難作，詐稱詔召華，遂與裴頠俱被收. 華將死，謂張林曰：「卿欲害忠臣耶？」林稱詔詰曰：「卿為宰相，任天下事，太子之廢，不能死節，何也」華曰：「式乾之議，臣諫事具存，非不諫也. 」林曰：「諫若不從，何不去位？」華不能答. 須臾，使者至曰：「詔斬公. 」華曰：「臣先帝老臣，中心如丹. 臣不愛死，懼王室之難，禍不可測也. 」遂害之于前殿馬道南，夷三族，朝野莫不悲痛之. 時年六十九.
勢能
勢能，或曰位能，物居其位所含能量也. 因高下而異，物居高則勢能大，物處下則勢能小. 凡增物之勢能，必作功於物. 物墜而其速漸增者，即勢能之化為動能也. 有式曰： E=mgh ， E 為勢能，m 為質量， h 為高， g 曰重力加速度，其數因高下而異，於海上則常為九點八一米平方秒.
丑 (釋義)
丑或謂：
勢能
勢能之所以現世，其故乃算牛頓第二定律之捷式也. 分類:物理
獨孤陀
獨孤陀，字黎邪，長安人也. 周太保獨孤信第六子，母郭氏. 少以父之軍功封建忠縣伯. 信薨，陀與家人俱徙蜀凡十七年，宇文護死而還之. 隋立，陀進位上大將軍，並先後為右領左右將軍、郢州刺史、延州刺史，進武喜縣公.
後以貪財，謂其姊文獻皇后、越國公素之妻用貓鬼以蠱，為文帝知，甚怒，欲賜死於家. 皇后絕食三日為之請，弟整亦請，上乃免死，除名為民. 陀未幾而卒. 煬帝立，贈銀青光祿大夫.
分類:隋列傳
李德裕
帝嘗從容謂宰相曰：「有人稱孔子其徒三千亦為黨，信乎？」德裕曰：「昔劉向云：'孔子與顏回、子貢更相稱譽，不為朋黨；禹、稷與皋陶轉相汲引，不為比周. 無邪心也. '臣嘗以共、鮌、驩兜與舜、禹雜處堯朝，共工、驩兜則為黨，舜、禹不為黨. 小人相與比周，迭為掩蔽也. 賢人君子不然，忠於國則同心，聞于義則同志，退而各行其己，不可交以私. 趙宣子、隨會繼而納諫，司馬侯、叔向比以事君，不為黨也. 公孫弘每與汲黯請間，黯先發之，弘推其後，武帝所言皆聽. 黯、弘雖並進，然廷詰齊人少情，譏其布被為詐，則先發後繼，不為黨也. 太宗與房玄齡圖事，則曰非杜如晦莫能籌之. 及如晦在焉，亦推玄齡之策. 則同心圖國，不為黨也. 漢硃博、陳鹹相為腹心，背公死黨. 周福、房植各以其黨相傾，議論相軋，故朋黨始于甘陵二部. 及甚也，謂之鉤黨，繼受誅夷. 以王制言之，非不幸也. 周之衰，列國公子有信陵、平原、孟嘗、春申，游談者以四豪為稱首，亦各有客三千，務以譎詐勢利相高；仲尼之徒，唯行仁義. 今議者欲以比之，罔矣. 臣未知所謂黨者，為國乎？為身乎？誠為國邪，隨會、叔向、汲黯、房、杜之道可行，不必黨也. 今所謂黨者，誣善蔽忠，附下罔上，車馬馳驅，以趨權勢，晝夜合謀，美官要選，悉引其黨為之，否則抑壓以退. 仲尼之徒，有是乎？陛下以是察之，則奸偽見矣. 」
時韋弘質建言：「宰相不可兼治錢穀. 」德裕奏言：「管仲明于治國，其語曰：'國之重器，莫重於令. 令重君尊，君尊國安. 治人之本，莫要於令. '故曰'虧令者死，益令者死，不行令者死，留令者死，不從令者死. 五者無赦. '又曰：'令在上而論可否在下，是主威下系於人也. '太和後，風俗浸敝，令出於上，非之在下. 此敝不止，無以治國. 匡衡曰：'大臣者，國家股肱，萬姓所瞻仰，明主所慎擇也. '《傳》曰：'下輕其上爵，賤人圖柄臣，則國家搖動而人不靜. '今弘質為人所教而言，是圖柄臣者也. 且蕭望之，漢名儒，為御史大夫，奏云：'歲首，日月少光，咎在臣等. '宣帝以望之意輕丞相，下有司詰問. 貞觀中，監察御史陳師合上言：'人之思慮有限，一人不可總數職. '太宗曰：'此欲離間我君臣. '斥之嶺外. 臣謂宰相有奸謀隱慝，則人人皆得上論. 至於制置職業，人主之柄，非小人所得幹. 古者朝廷之士，各守官業，思不出位. 弘質賤臣，豈得以非所宜言妄觸天聽！是輕宰相. 陛下照其邪計，從党人中來，當遏絕之. 」德裕大意，欲朝廷尊，臣下肅，而政出宰相，深疾朋黨，故感憤切言之.
又嘗謂：「省事不如省官，省官不如省吏，能簡冗官，誠治本也. 」乃請罷郡縣吏凡二千餘員，衣冠去者皆怨. 時天下已平，數上疏乞骸骨，而星家言熒惑犯上相，又懇丐去位，皆不許. 當國凡六年，方用兵時，決策制勝，它相無與，故威名獨重于時. 宣宗即位，德裕奉冊太極殿. 帝退謂左右曰：「向行事近我者，非太尉邪？每顧我，毛髮為森豎. 」翌日，罷為檢校司徒、同中書門下平章事，荊南節度使. 俄徙東都留守. 白敏中、令狐綯、崔鉉皆素仇，大中元年，使党人李鹹斥德裕陰事. 故以太子少保分司東都，再貶潮州司馬. 明年，又導吳汝納訟李紳殺吳湘事，而大理卿盧言、刑部侍郎馬植、御史中丞魏扶言：「紳殺無罪，德裕徇成其冤，至為黜御史，罔上不道. 」乃貶為崖州司戶參軍事. 明年，卒，年六十三. 德裕既沒，見夢令狐綯曰：「公幸哀我，使得歸葬. 」綯語其子滈，滈曰：「執政皆共憾，可乎？」既夕，又夢，綯懼曰：「衛公精爽可畏，不言，禍將及. 」白於帝，得以喪還.
德裕性孤峭，明辯有風采，善為文章. 雖至大位，猶不去書. 其謀議援古為質，袞袞可喜. 常以經綸天下自為，武宗知而能任之，言從計行，是時王室幾中興.
溫嶺市
溫嶺市，縣級市也，屬中國浙江省台州市，方九百二十六公里，口一百三十六萬有餘. 為江南水鄉，居溫黃平原，海岸曲折，北高南低.
沿革
三代時，已有住民，東甌地也. 明成化五年析黄巖南方岩、太平、繁昌三鄕以置太平縣，乃建縣之始. 民國三年易為溫嶺縣. 西曆一九九四年，中華人民共和國國務院改設縣級市. 縮圖|溫嶺千年曙光紀念碑
經濟
溫嶺乃中國股份合作制之發端，民營經濟甚豐.
它典
分類:台州市區劃
姜齊
齊君及夫人諡
癸公子不辰諡哀公.
不辰弟靖諡胡公.
不辰弟山，弒胡公立，諡獻公.
山子壽諡武公.
壽子無忌，國人弒之，諡厲公.
嚴嵩
嚴嵩，字惟中，分宜人. 長身戍削，疏眉目，大音聲. 舉弘治十八年進士，改庶起士，授編修. 移疾歸，讀書鈐山十年，為詩古文辭，頗著清譽. 還朝，久之進侍講，署南京翰林院事. 召為國子祭酒. 嘉靖七年曆禮部右侍郎，奉世宗命祭告顯陵，還言：「臣恭上寶冊及奉安神床，皆應時雨霽. 又石產棗陽，群鸛集繞，碑入漢江，河流驟漲. 請命輔臣撰文刻石，以紀天眷. 」帝大悅，從之. 遷吏部左侍郎，進南京禮部尚書，改吏部.
姜齊
齊君及夫人諡
無忌子赤諡文公.
嚴嵩
居南京五年，以賀萬壽節至京師. 會廷議更修《宋史》，輔臣請留嵩以禮部尚書兼翰林學士董其事. 及夏言入內閣，命嵩還掌部事. 帝將祀獻皇帝明堂，以配上帝. 已，又欲稱宗入太廟. 嵩與群臣議沮之，帝不悅，著《明堂或問》示廷臣. 嵩惶恐，盡改前說，條畫禮儀甚備. 禮成，賜金幣. 自是，益務為佞悅. 帝上皇天上帝尊號、寶冊，尋加上高皇帝尊諡聖號以配，嵩乃奏慶雲見，請受群臣朝賀. 又為《慶雲賦》、《大禮告成頌》奏之，帝悅，命付史館. 尋加太子太保，從幸承天，賞賜與輔臣埒.
姜齊
齊君及夫人諡
赤子說諡成公. （說，《史記》作脫）.
後蜀後主
楚孝恭王孟昶，初諱仁贊，字保元，邢州龍岡人，生於太原. 後蜀高祖第三子，五代時後蜀末帝.
姜齊
齊君及夫人諡
說子購諡莊公.
嚴嵩
嵩歸日驕. 諸宗籓請恤乞封，挾取賄賂. 子嚴世蕃又數關說諸曹. 南北給事、御史交章論貪污大臣，皆首嵩. 嵩每被論，亟歸誠於帝，事輒已. 帝或以事諮嵩，所條對平無奇，帝必故稱賞，欲以諷止言者. 嵩科第先夏言，而位下之. 始倚言，事之謹，嘗置酒邀言，躬詣其第，言辭不見. 嵩布席，展所具啟，跽讀. 言謂嵩實下己，不疑也. 帝以奉道嘗御香葉冠，因刻沈水香冠五，賜言等. 言不奉詔，帝怒甚. 嵩因召對冠之，籠以輕紗. 帝見，益內親嵩. 嵩遂傾言，斥之. 言去，醮祀青詞，非嵩無當帝意者.
後蜀後主
紀
梁貞明五年生. 後蜀明德元年，高祖崩，昶嗣. 大將李仁罕素驕，昶頗忌，遂誅之，滿朝懾服. 又取秦、鳳、階、成四州，盡有前蜀之地. 立三十二年，時中原多故，蜀中少亂，遂昌，然昶亦頗侈靡. 廣政二十七年，宋太祖遣王全斌等伐蜀. 二十八年，昶降，俘至京師，拜檢校太師兼中書令，封秦國公. 旋崩，贈尚書令、楚王，諡曰恭孝.
姜齊
齊君及夫人諡
購子祿父諡僖公.
後蜀後主
引據
分類:十國世家 分類:後蜀世家
嚴嵩
二十一年八月拜武英殿大學士，入直文淵閣，仍掌禮部事. 時嵩年六十餘矣. 精爽溢發，不異少壯. 朝夕直西苑板房，未嘗一歸洗沐，帝益謂嵩勤. 久之，請解部事，遂專直西苑. 帝嘗賜嵩銀記，文曰「忠勤敏達. 」尋加太子太傅. 翟鑾資序在嵩上，帝待之不如嵩. 嵩諷言官論之，鑾得罪去. 吏部尚書許贊、禮部尚書張璧同入閣，皆不預聞票擬事，政事一歸嵩. 贊嘗歎曰：「何奪我吏部，使我旁睨人. 」嵩欲示厚同列，且塞言者意，因以顯夏言短，乃請凡有宣召，乞與成國公硃希忠、京山侯崔元及贊、璧偕入，如祖宗朝謇、夏、三楊故事，帝不聽，然心益喜嵩，累進吏部尚書、謹身殿大學士、少傅兼太子太師.
姜齊
齊君及夫人諡
祿父子諸兒諡襄公.
嚴嵩
久之，帝微覺嵩橫. 時贊老病罷，璧死，乃復用夏言，帝為加嵩少師以慰之. 言至，復盛氣陵嵩，頗斥逐其黨，嵩不能救. 子世蕃方官尚寶少卿，橫行公卿間. 言欲發其罪，嵩父子大懼，長跪榻下泣謝，乃已. 知陸炳與言惡，遂與比而傾言. 世蕃遷太常少卿，嵩猶畏言，疏遣歸省墓. 嵩尋加特進，再加華蓋殿大學士. 窺言失帝眷，用河套事構言及曾銑，俱棄市. 已而南京吏部尚書張治、國子祭酒李本以疏遠擢入閣，益不敢預可否. 嵩既傾殺言，益偽恭謹. 言嘗加上柱國，帝亦欲加嵩，嵩乃辭曰：「尊無二上，上非人臣所宜稱. 國初雖設此官，左相國達，功臣第一，亦止為左柱國. 乞陛下免臣此官，著為令典，以昭臣節. 」帝大喜，允其辭，而以世蕃為太常卿.
嵩無他才略，惟一意媚上，竊權罔利. 帝英察自信，果刑戮，頗護己短，嵩以故得因事激帝怒，戕害人以成其私. 張經、李天寵、王忬之死，嵩皆有力焉. 前後劾嵩、世蕃者，謝瑜、葉經、童漢臣、趙錦、王宗茂、何維柏、王曄、陳塏、厲汝進、沈練、徐學詩、楊繼盛、周鈇、吳時來、張翀、董傳策皆被譴. 經、煉用他過置之死，繼盛附張經疏尾殺之. 他所不悅，假遷除考察以斥者甚眾，皆未嘗有跡也.
姜齊
齊君及夫人諡
諸兒弟小白諡桓公.